title: 2011/687/ΚΕΠΠΑ: Απόφαση 2011/687/ΚΕΠΠΑ της Επιτροπής, της 14ης Οκτωβρίου 2011 , για την τροποποίηση της κοινής δράσης 2008/124/ΚΕΠΠΑ σχετικά με την αποστολή της Ευρωπαϊκής Ένωσης για την επιβολή του κράτους δικαίου στο Κοσσυφοπέδιο, EULEX ΚΟΣΣΥΦΟΠΕΔΙΟ

text:
               15.10.2011

               EL

               Επίσημη Εφημερίδα της Ευρωπαϊκής Ένωσης

               L 270/31

         ΑΠΌΦΑΣΗ 2011/687/ΚΕΠΠΑ ΤΗΣ ΕΠΙΤΡΟΠΉΣ
   της 14ης Οκτωβρίου 2011
   για την τροποποίηση της κοινής δράσης 2008/124/ΚΕΠΠΑ σχετικά με την αποστολή της Ευρωπαϊκής Ένωσης για την επιβολή του κράτους δικαίου στο Κοσσυφοπέδιο (1), EULEX ΚΟΣΣΥΦΟΠΕΔΙΟ
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη συνθήκη για την Ευρωπαϊκή Ένωση, και ιδίως το άρθρο 28 και το άρθρο 43 παράγραφος 2,
   Εκτιμώντας τα ακόλουθα:

               (1)

               Στις 4 Φεβρουαρίου 2008, το Συμβούλιο υιοθέτησε την κοινή δράση 2008/124/ΚΕΠΠΑ (2).

               (2)

               Στις 9 Ιουνίου 2009, το Συμβούλιο υιοθέτησε την κοινή δράση 2009/445/ΚΕΠΠΑ (3), η οποία τροποποίησε την κοινή δράση 2008/124/ΚΕΠΠΑ, αυξάνοντας το ποσό δημοσιονομικής αναφοράς για να καλυφθούν οι δαπάνες της αποστολής της Ευρωπαϊκής Ένωσης για την επιβολή του κράτους δικαίου στο Κοσσυφοπέδιο («EULEX KOSOVO») έως τη λήξη ισχύος της κοινής δράσης 2008/124/ΚΕΠΠΑ.

               (3)

               Στις 8 Ιουνίου 2010, το Συμβούλιο υιοθέτησε την απόφαση 2010/322/ΚΕΠΠΑ (4), η οποία τροποποίησε και παρέτεινε την κοινή δράση 2008/124/ΚΕΠΠΑ για διετή περίοδο, έως τις 14 Ιουνίου 2012, και όρισε το ποσό δημοσιονομικής αναφοράς έως τις 14 Οκτωβρίου 2010.

               (4)

               Το ποσό δημοσιονομικής αναφοράς που προβλέπεται στην απόφαση 2010/619/ΚΕΠΠΑ του Συμβουλίου, της 15ης Οκτωβρίου 2010, για την τροποποίηση της κοινής δράσης 2008/124/ΚΕΠΠΑ σχετικά με την Αποστολή της Ευρωπαϊκής Ένωσης για την επιβολή του κράτους δικαίου στο Κοσσυφοπέδιο, EULEX ΚΟΣΣΥΦΟΠΕΔΙΟ (5), και προορίζεται να καλύψει τις δαπάνες της EULEX KOSOVO έως τις 14 Οκτωβρίου 2011 θα πρέπει να καλύψει την περίοδο έως τις 14 Δεκεμβρίου 2011.

               (5)

               Η EULEX KOSOVO θα διεξάγεται στα πλαίσια κατάστασης που ενδέχεται να επιδεινωθεί και θα μπορούσε να εμποδίσει την εκπλήρωση των στόχων της κοινής εξωτερικής πολιτικής και πολιτικής ασφαλείας, όπως εκτίθενται στο άρθρο 21 της Συνθήκης.

               (6)

               Η κοινή δράση 2008/124/ΚΕΠΠΑ θα πρέπει να τροποποιηθεί αναλόγως,

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Το άρθρο 16 παράγραφος 1 της κοινής δράσης 2008/124/ΚΕΠΠΑ αντικαθίσταται από το ακόλουθο κείμενο:

      «1.   Το ποσό δημοσιονομικής αναφοράς που προορίζεται να καλύψει τις δαπάνες της EULEX ΚΟΣΣΥΦΟΠΕΔΙΟ έως τις 14 Οκτωβρίου 2010 ανέρχεται σε 265 000 000 ευρώ.
      Το ποσό δημοσιονομικής αναφοράς που προορίζεται να καλύψει τις δαπάνες της EULEX ΚΟΣΣΥΦΟΠΕΔΙΟ από τις 15 Οκτωβρίου 2010 έως τις 14 Δεκεμβρίου 2011 ανέρχεται σε 165 000 000 ευρώ.
      Το ποσό δημοσιονομικής αναφοράς για τη μετέπειτα περίοδο της EULEX ΚΟΣΣΥΦΟΠΕΔΙΟ θα αποφασισθεί από το Συμβούλιο.».

   Άρθρο 2
   Η παρούσα απόφαση αρχίζει να ισχύει την ημερομηνία της έκδοσής της.

      Βρυξέλλες, 14 Οκτωβρίου 2011.

            Για το Συμβούλιο

            Ο Πρόεδρος

         M. DOWGIELEWICZ

      (1)  Δυνάμει της απόφασης 1244 (1999) του Συμβουλίου Ασφαλείας των Ηνωμένων Εθνών.

      (2)  ΕΕ L 42 της 16.2.2008, σ. 92.

      (3)  ΕΕ L 148 της 11.6.2009, σ. 33.

      (4)  ΕΕ L 145 της 11.6.2010, σ. 13.

      (5)  ΕΕ L 272 της 16.10.2010, σ. 19.


title: 2004/617/ΕΚ: Απόφαση του Συμβουλίου, της 11ης Αυγούστου 2004, για τη σύναψη συμφωνίας υπό μορφήν ανταλλαγής επιστολών μεταξύ της Ευρωπαϊκής Κοινότητας και της Ινδίας σύμφωνα με το άρθρο XXVIII της ΓΣΔΕ 1994 για την τροποποίηση των παραχωρήσεων όσον αφορά το ρύζι, που προβλέπονται στον πίνακα CXL της ΕΚ ο οποίος προσαρτάται στη ΓΣΔΕ 1994

text:
               28.8.2004

               EL

               Επίσημη Εφημερίδα της Ευρωπαϊκής Ένωσης

               L 279/17

         ΑΠΌΦΑΣΗ ΤΟΥ ΣΥΜΒΟΥΛΊΟΥ
   της 11ης Αυγούστου 2004
   για τη σύναψη συμφωνίας υπό μορφήν ανταλλαγής επιστολών μεταξύ της Ευρωπαϊκής Κοινότητας και της Ινδίας σύμφωνα με το άρθρο XXVIII της ΓΣΔΕ 1994 για την τροποποίηση των παραχωρήσεων όσον αφορά το ρύζι, που προβλέπονται στον πίνακα CXL της ΕΚ ο οποίος προσαρτάται στη ΓΣΔΕ 1994
   (2004/617/ΕΚ)
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας, και ιδίως το άρθρο 133, σε συνδυασμό με το άρθρο 300 παράγραφος 2 πρώτο εδάφιο πρώτη πρόταση,
   την πρόταση της Επιτροπής,
   Εκτιμώντας τα ακόλουθα:

               (1)

               Στις 26 Ιουνίου 2003, το Συμβούλιο εξουσιοδότησε την Επιτροπή να αρχίσει διαπραγματεύσεις δυνάμει του άρθρου XXVIII της ΓΣΔΕ 1994 με σκοπό την τροποποίηση ορισμένων παραχωρήσεων για το ρύζι. Κατά συνέπεια, στις 2 Ιουλίου 2003, η Κοινότητα κοινοποίησε στον ΠΟΕ την πρόθεσή της να τροποποιήσει ορισμένες παραχωρήσεις στον πίνακα CXL της ΕΚ.

               (2)

               Οι διαπραγματεύσεις διεξήχθησαν από την Επιτροπή σε διαβούλευση με την επιτροπή που συστάθηκε με το άρθρο 133 της συνθήκης και στο πλαίσιο των οδηγιών διαπραγμάτευσης που εκδόθηκαν από το Συμβούλιο.

               (3)

               Η Επιτροπή διαπραγματεύτηκε με τις Ηνωμένες Πολιτείες της Αμερικής, οι οποίες έχουν ενδιαφέρον κύριου προμηθευτή όσον αφορά τα προϊόντα του κωδικού ΕΣ 1006 20 (αποφλοιωμένο ρύζι) και ενδιαφέρον βασικού προμηθευτή όσον αφορά τα προϊόντα του κωδικού ΕΣ 1006 30 (λευκασμένο ρύζι), με την Ταϊλάνδη, η οποία έχει ενδιαφέρον κύριου προμηθευτή όσον αφορά τα προϊόντα του κωδικού ΕΣ 1006 30 (λευκασμένο ρύζι) και ενδιαφέρον βασικού προμηθευτή όσον αφορά τα προϊόντα του κωδικού ΕΣ 1006 20 (αποφλοιωμένο ρύζι) καθώς και με την Ινδία και το Πακιστάν που έχουν, εκάστη, ενδιαφέρον βασικού προμηθευτή όσον αφορά τα προϊόντα του κωδικού ΕΣ 1006 20 (αποφλοιωμένο ρύζι).

               (4)

               Για να διασφαλισθεί ότι η συμφωνία θα εφαρμοσθεί πλήρως από την 1η Σεπτεμβρίου 2004 και εν αναμονή της τροποποίησης του κανονισμού (ΕΚ) αριθ. 1785/2003 του Συμβουλίου, της 29ης Σεπτεμβρίου 2003, σχετικά με την κοινή οργάνωση αγοράς του ρυζιού (1), θα πρέπει να εξουσιοδοτηθεί η Επιτροπή για τη θέσπιση προσωρινών παρεκκλίσεων από τον εν λόγω κανονισμό.

               (5)

               Τα μέτρα που είναι αναγκαία για την εφαρμογή της παρούσας απόφασης θα πρέπει να θεσπισθούν σύμφωνα με την απόφαση 1999/468/ΕΚ του Συμβουλίου, της 28ης Ιουνίου 1999, για τον καθορισμό των όρων άσκησης των εκτελεστικών αρμοδιοτήτων που ανατίθενται στην Επιτροπή (2).

               (6)

               Η Επιτροπή διαπραγματεύτηκε επιτυχώς συμφωνία υπό μορφήν ανταλλαγής επιστολών μεταξύ της Ευρωπαϊκής Κοινότητας και της Ινδίας. Η συμφωνία θα πρέπει επομένως να εγκριθεί,

         ΑΠΟΦΑΣΙΖΕΙ:
   Άρθρο 1
   Η συμφωνία υπό μορφήν ανταλλαγής επιστολών μεταξύ της Ευρωπαϊκής Κοινότητας και της Ινδίας, σύμφωνα με το άρθρο XXVIII της ΓΔΣΕ 1994, για την τροποποίηση των παραχωρήσεων όσον αφορά το ρύζι, που προβλέπονται στον πίνακα CXL της ΕΚ ο οποίος προσαρτάται στη ΓΣΔΕ 1994, εγκρίνεται εξ ονόματος της Κοινότητας.
   Το κείμενο της συμφωνίας επισυνάπτεται στην παρούσα απόφαση.
   Άρθρο 2
   Στο βαθμό που είναι αναγκαίος ώστε να καταστεί δυνατή η πλήρης εφαρμογή της παρούσας συμφωνίας έως την 1η Σεπτεμβρίου 2004, η Επιτροπή δύναται να παρεκκλίνει από τον κανονισμό (ΕΚ) αριθ. 1785/2003, σύμφωνα με τη διαδικασία που αναφέρεται στο άρθρο 3 παράγραφος 2 της παρούσας απόφασης, έως ότου τροποποιηθεί ο εν λόγω κανονισμός, αλλά όχι αργότερα από τις 30 Ιουνίου 2005.
   Άρθρο 3
   1.   Η Επιτροπή επικουρείται από την επιτροπή διαχείρισης σιτηρών, η οποία συστάθηκε βάσει του άρθρου 25 του κανονισμού (ΕΚ) αριθ. 1784/2003 του Συμβουλίου, της 29ης Σεπτεμβρίου 2003, σχετικά με την κοινή οργάνωση της αγοράς σιτηρών (3).
   2.   Οσάκις γίνεται αναφορά στην παρούσα παράγραφο, εφαρμόζονται τα άρθρα 4 και 7 της απόφασης 1999/468/ΕΚ.
   Η προθεσμία που προβλέπεται στο άρθρο 4 παράγραφος 3 της απόφασης 1999/468/ΕΚ ορίζεται σε ένα μήνα.
   3.   Η επιτροπή θεσπίζει τον εσωτερικό της κανονισμό.
   Άρθρο 4
   Ο Πρόεδρος του Συμβουλίου εξουσιοδοτείται να ορίσει το ή τα πρόσωπα που είναι αρμόδια να υπογράψουν τη συμφωνία δεσμεύοντας την Κοινότητα (4).

      Βρυξέλλες, 11 Αυγούστου 2004.

            Για το Συμβούλιο

            Ο Πρόεδρος

         B. BOT

      (1)  ΕΕ L 270 της 21.10.2003, σ. 96.

      (2)  ΕΕ L 184 της 17.7.1999, σ. 23.

      (3)  ΕΕ L 270 της 21.10.2003, σ. 78.

      (4)  Η ημερομηνία έναρξης ισχύος της συμφωνίας δημοσιεύεται στην Επίσημη Εφημερίδα της Ευρωπαϊκής Ένωσης.
   ΣΥΜΦΩΝΊΑ
   υπό μορφήν ανταλλαγής επιστολών μεταξύ της Ευρωπαϊκής Κοινότητας και της Ινδίας σύμφωνα με το άρθρο XXVIII της ΓΣΔΕ 1994 για την τροποποίηση των παραχωρήσεων όσον αφορά το ρύζι, που προβλέπονται στον πίνακα CXL της ΕΚ ο οποίος προσαρτάται στην ΓΣΔΕ 1994
   Αξιότιμε κύριε,
   Μετά τις διαπραγματεύσεις μεταξύ της Ευρωπαϊκής Κοινότητας (ΕΚ) και της Ινδίας δυνάμει του άρθρου XXVIII της ΓΣΔΕ 1994 για την τροποποίηση των παραχωρήσεων όσον αφορά το ρύζι, που προβλέπονται στον πίνακα CXL της ΕΚ ο οποίος προσαρτάται στη γενική συμφωνία δασμών και εμπορίου του 1994 (ΓΣΔΕ 1994), η ΕΚ συμφωνεί σχετικά με τα ακόλουθα συμπεράσματα:
   Οριστικό καθεστώς εισαγωγής
   Το ύψος του δασμού για το αποφλοιωμένο ρύζι (κωδικός ΣΟ 1006 20) ανέρχεται σε 65 ευρώ/τόνο.
   Όσον αφορά το καθεστώς εισαγωγής για το αποφλοιωμένο ρύζι (κωδικοί ΣΟ 1006 20 17 και ΣΟ 1006 20 98) των ποικιλιών Basmati 370, Basmati 386, Type-3 (Dehradun), Taraori Basmati (HBC-19), Basmati 217, Ranbir Basmati, Pusa Basmati και Super Basmati, ο ειδικότερος πάγιος συντελεστής δασμού της ΕΚ είναι μηδενικός. Εν προκειμένω:

               —

               θεσπίζεται ένα κοινοτικό σύστημα συνοριακού ελέγχου που βασίζεται στην ανάλυση του DΝΑ· η Ινδία συνεργάζεται ενεργώς με την ΕΚ για την υλοποίηση του εν λόγω συστήματος ελέγχου, ενώ η ΕΚ παρέχει την κατάλληλη συναφή τεχνική βοήθεια,

               —

               είναι σαφές ότι το ρύζι Basmati των ποικιλιών που προαναφέρθηκαν παράγεται σε ορισμένες γεωγραφικές περιοχές και ότι η Ινδία θα προστατεύει το ρύζι Basmati ως γεωγραφική ένδειξη. Η ΕΚ θα αποδεχόταν το αίτημα για προστασία του ρυζιού Basmati ως γεωγραφικής ένδειξης βάσει του κανονισμού (ΕΚ) αριθ. 2081/92 του Συμβουλίου, της 14ης Ιουλίου 1992, για την προστασία των γεωγραφικών ενδείξεων και των ονομασιών προέλευσης γεωργικών προϊόντων και των τροφίμων (1). Η ΕΚ θα διεκπεραιώσει την εν λόγω αίτηση όσο το δυνατόν συντομότερα. Η ΕΚ παρέχει την αναγκαία συναφή τεχνική βοήθεια.

         Μεταβατική ρύθμιση
   Από την 1η Σεπτεμβρίου 2004 και έως την ημερομηνία έναρξης ισχύος του εν λόγω κοινοτικού συστήματος ελέγχου, η ΕΚ πρέπει να θεσπίσει ένα μεταβατικό καθεστώς όσον αφορά το αποφλοιωμένο ρύζι (κωδικοί ΣΟ 1006 20 17 και 1006 20 98) των ποικιλιών που περιγράφονται ανωτέρω με βάση τα ακόλουθα στοιχεία.
   Ο αυτόνομα εφαρμοζόμενος δασμολογικός συντελεστής της ΕΚ είναι μηδενικός. Ωστόσο, αν σημειωθεί διαταραχή στην αγορά, η ΕΚ θα πραγματοποιήσει διαβουλεύσεις με τις αρμόδιες αρχές της Ινδίας ώστε να συμφωνηθεί η ενδεδειγμένη λύση. Αν δεν επιτευχθεί συμφωνία, η ΕΚ επιφυλάσσεται του δικαιώματος να επανέλθει στον πάγιο συντελεστή δασμού ύψους 65 ευρώ/τόνο όσον αφορά το αποφλοιωμένο ρύζι (κωδικός ΣΟ 1006 20).
   Γενικά
   Για τους σκοπούς της παρούσας συμφωνίας:

               —

               η ΕΚ θεσπίζει χωριστές δασμολογικές κλάσεις για το ρύζι Basmati των ποικιλιών που αναφέρονται στις συμφωνίες με την Ινδία και το Πακιστάν,

               —

               οι αρμόδιες αρχές της Ινδίας εξακολουθούν να εκδίδουν πιστοποιητικά γνησιότητας πριν από την έκδοση των αδειών εισαγωγής και, κατά συνέπεια, διατηρείται το ισχύον σύστημα χορήγησης των πιστοποιητικών γνησιότητας.

         Η ΕΚ αναγνωρίζει ότι η Ινδία έχει αρχικά διαπραγματευτικά δικαιώματα όσον αφορά τις παραχωρήσεις που προσδιορίζονται στην παρούσα επιστολή.
   Η παρούσα συμφωνία εγκρίνεται από τα μέρη σύμφωνα με τις οικείες διαδικασίες τους.
   Οι διατάξεις της παρούσας συμφωνίας εφαρμόζονται από την 1η Σεπτεμβρίου 2004.
   Παρακαλώ, να επιβεβαιώσετε τη συμφωνία της κυβέρνησής σας όσον αφορά τα ανωτέρω.
   Με εκτίμηση,

      Hecho en Bruselas, el
      V Bruselu dne
      Udfærdiget i Bruxelles, den
      Geschehen zu Brüssel am
      Brüssel,
      Έγινε στις Βρυξέλλες, στις
      Done at Brussels,
      Fait à Bruxelles, le
      Fatto a Bruxelles, addì
      Briselÿ,
      Priimta Briuselyje,
      Kelt Brüsszelben,
      Magÿmula fi Brussel,
      Gedaan te Brussel,
      Sporzÿdzono w Brukseli, dnia
      Feito em Bruxelas,
      V Bruseli
      V Bruslju,
      Tehty Brysselissä
      Utfärdat i Bryssel den

      Por la Comunidad Europea
      Za Evropské společenstvί
      For Det Europæiske Fællesskab
      Für die Europäische Gemeinschaft
      Euroopa Ühenduse nimel
      Για την Ευρωπαϊκή Κοινότητα
      For the European Community
      Pour la Communauté européenne
      Per la Comunità europea
      Eiropas Kopienas vārdā
      Europos bendrijos vardu
      az Európai Közösség részéről
      Għall-Komunità Ewropea
      Voor de Europese Gemeenschap
      W imieniu Wspólnoty Europejskiej
      Pela Comunidade Europeia
      Za Európske spoločenstvo
      za Evropsko skupnost
      Euroopan yhteisön puolesta
      På Europeiska gemenskapens vägnar

   Αξιότιμε κύριε,
   Λαμβάνω την τιμή να σας γνωρίσω τη λήψη της επιστολής σας με σημερινή ημερομηνία, η οποία έχει ως εξής:
   «Μετά τις διαπραγματεύσεις μεταξύ της Ευρωπαϊκής Κοινότητας (ΕΚ) και της Ινδίας δυνάμει του άρθρου XXVIII της ΓΣΔΕ 1994 για την τροποποίηση των παραχωρήσεων όσον αφορά το ρύζι, που προβλέπονται στον πίνακα CXL της ΕΚ ο οποίος προσαρτάται στη γενική συμφωνία δασμών και εμπορίου του 1994 (ΓΣΔΕ 1994), η ΕΚ συμφωνεί σχετικά με τα ακόλουθα συμπεράσματα.
   Οριστικό καθεστώς εισαγωγής
   Το ύψος του δασμού για το αποφλοιωμένο ρύζι (κωδικός ΣΟ 1006 20) ανέρχεται σε 65 ευρώ/τόνο.
   Όσον αφορά το καθεστώς εισαγωγής για το αποφλοιωμένο ρύζι (κωδικοί ΣΟ 1006 20 17 και ΣΟ 1006 20 98) των ποικιλιών Basmati 370, Basmati 386, Type-3 (Dehradun), Taraori Basmati (HBC-19), Basmati 217, Ranbir Basmati, Pusa Basmati και Super Basmati, ο ειδικότερος πάγιος συντελεστής δασμού της ΕΚ είναι μηδενικός. Εν προκειμένω:

               —

               θεσπίζεται ένα κοινοτικό σύστημα συνοριακού ελέγχου που βασίζεται στην ανάλυση του DΝΑ· η Ινδία συνεργάζεται ενεργώς με την ΕΚ για την υλοποίηση του εν λόγω συστήματος ελέγχου, ενώ η ΕΚ παρέχει την κατάλληλη συναφή τεχνική βοήθεια,

               —

               είναι σαφές ότι το ρύζι Basmati των ποικιλιών που προαναφέρθηκαν παράγεται σε ορισμένες γεωγραφικές περιοχές και ότι η Ινδία θα προστατεύσει το ρύζι Basmati ως γεωγραφική ένδειξη. Η ΕΚ θα αποδεχόταν το αίτημα για προστασία του ρυζιού Basmati ως γεωγραφικής ένδειξης βάσει του κανονισμού (ΕΚ) αριθ. 2081/92 του Συμβουλίου, της 14ης Ιουλίου 1992, για την προστασία των γεωγραφικών ενδείξεων και των ονομασιών προέλευσης γεωργικών προϊόντων και των τροφίμων (2). Η ΕΚ θα διεκπεραιώσει την εν λόγω αίτηση όσο το δυνατόν συντομότερα. Η ΕΚ παρέχει την αναγκαία συναφή τεχνική βοήθεια.

         Μεταβατική ρύθμιση
   Από την 1η Σεπτεμβρίου 2004 και έως την ημερομηνία έναρξης ισχύος του εν λόγω κοινοτικού συστήματος ελέγχου, η ΕΚ πρέπει να θεσπίσει ένα μεταβατικό καθεστώς όσον αφορά το αποφλοιωμένο ρύζι (κωδικοί ΣΟ 1006 20 17 και 1006 20 98) των ποικιλιών που περιγράφονται ανωτέρω με βάση τα ακόλουθα στοιχεία.
   Ο αυτόνομα εφαρμοζόμενος δασμολογικός συντελεστής της ΕΚ είναι μηδενικός. Ωστόσο, αν σημειωθεί διαταραχή στην αγορά, η ΕΚ θα πραγματοποιήσει διαβουλεύσεις με τις αρμόδιες αρχές της Ινδίας ώστε να συμφωνηθεί η ενδεδειγμένη λύση. Αν δεν επιτευχθεί συμφωνία, η ΕΚ επιφυλάσσεται του δικαιώματος να επανέλθει στον πάγιο συντελεστή δασμού ύψους 65 ευρώ/τόνο όσον αφορά το αποφλοιωμένο ρύζι (κωδικός ΣΟ 1006 20).
   Γενικά
   Για τους σκοπούς της παρούσας συμφωνίας:

               —

               η ΕΚ θεσπίζει χωριστές δασμολογικές κλάσεις για το ρύζι Basmati των ποικιλιών που αναφέρονται στις συμφωνίες με την Ινδία και το Πακιστάν,

               —

               οι αρμόδιες αρχές της Ινδίας εξακολουθούν να εκδίδουν πιστοποιητικά γνησιότητας πριν από την έκδοση των αδειών εισαγωγής και, κατά συνέπεια, διατηρείται το ισχύον σύστημα χορήγησης των πιστοποιητικών γνησιότητας.

         Η ΕΚ αναγνωρίζει ότι η Ινδία έχει αρχικά διαπραγματευτικά δικαιώματα όσον αφορά τις παραχωρήσεις που προσδιορίζονται στην παρούσα επιστολή.
   Η παρούσα συμφωνία εγκρίνεται από τα μέρη σύμφωνα με τις οικείες διαδικασίες τους.
   Οι διατάξεις της παρούσας συμφωνίας εφαρμόζονται από την 1η Σεπτεμβρίου 2004.
   Παρακαλώ, να επιβεβαιώσετε τη συμφωνία της κυβέρνησής σας όσον αφορά τα ανωτέρω.»
   Η Ινδία έχει την τιμή να επιβεβαιώσει τη συμφωνία της όσον αφορά το περιεχόμενο αυτής της επιστολής.
   Με εκτίμηση,

      Done at Brussels,
      Hecho en Bruselas, el
      V Bruselu dne
      Udfærdiget i Bruxelles, den
      Geschehen zu Brüssel am
      Brüssel,
      Έγινε στις Βρυξέλλες, στις
      Fait à Bruxelles, le
      Fatto a Bruxelles, addì
      Briselÿ,
      Priimta Briuselyje,
      Kelt Brüsszelben,
      Magÿmula fi Brussel,
      Gedaan te Brussel,
      Sporzÿdzono w Brukseli, dnia
      Feito em Bruxelas,
      V Bruseli
      V Bruslju,
      Tehty Brysselissä
      Utfärdat i Bryssel den

      On behalf of India
      En nombre de la India
      Za Indii
      På Indiens vegne
      Im Namen Indiens
      India nimel
      Εξ ονόματος της Ινδίας
      Au nom de l'Inde
      Per l'India
      Indijas vārdā
      Indijos vardu
      India nevében
      Għan-nom ta’ l-Indja
      Namens India
      W imieniu Indii
      Em nome da Índia
      V mene Indie
      V imenu Indije
      Intian puolesta
      På Indiens vägnar

      (1)  ΕΕ L 208 της 24.7.1992, σ. 1· κανονισμός όπως τροποποιήθηκε τελευταία από τον κανονισμό (ΕΚ) αριθ. 806/2003 (ΕΕ L 122 της 16.5.2003, σ. 1).

      (2)  ΕΕ L 208 της 24.7.1992, σ. 1· κανονισμός όπως τροποποιήθηκε τελευταία από τον κανονισμό (ΕΚ) αριθ. 806/2003 (ΕΕ L 122 της 16.5.2003, σ. 1).


title: 2011/31/ΕΕ: Απόφαση της Επιτροπής, της 19ης Ιανουαρίου 2011 , για την περάτωση της διαδικασίας κατά των επιδοτήσεων όσον αφορά εισαγωγές καθαρού τερεφθαλικού οξέος και των αλάτων του καταγωγής Ταϊλάνδης

text:
               20.1.2011

               EL

               Επίσημη Εφημερίδα της Ευρωπαϊκής Ένωσης

               L 15/17

         ΑΠΌΦΑΣΗ ΤΗΣ ΕΠΙΤΡΟΠΉΣ
   της 19ης Ιανουαρίου 2011
   για την περάτωση της διαδικασίας κατά των επιδοτήσεων όσον αφορά εισαγωγές καθαρού τερεφθαλικού οξέος και των αλάτων του καταγωγής Ταϊλάνδης
   (2011/31/ΕΕ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 597/2009 του Συμβουλίου, της 11ης Ιουνίου 2009, για την άμυνα κατά των εισαγωγών που αποτελούν αντικείμενο επιδοτήσεων εκ μέρους χωρών μη μελών της Ευρωπαϊκής Κοινότητας (1) («ο βασικός κανονισμός»), και ιδίως το άρθρο 14,
   Κατόπιν διαβούλευσης με τη συμβουλευτική επιτροπή,
   Εκτιμώντας τα ακόλουθα:
   1.   ΔΙΑΔΙΚΑΣΙΑ

   1.1.   Έναρξη

               (1)

               Στις 22 Δεκεμβρίου 2009, η Ευρωπαϊκή Επιτροπή, (η «Επιτροπή») με ανακοίνωση που δημοσιεύτηκε στην Επίσημη Εφημερίδα της Ευρωπαϊκής Ένωσης
                   (2) («ανακοίνωση για την έναρξη διαδικασίας»), ανήγγειλε την έναρξη διαδικασίας κατά των επιδοτήσεων όσον αφορά τις εισαγωγές στην Ένωση καθαρού τερεφθαλικού οξέος και των αλάτων του («PTA») καταγωγής Ταϊλάνδης («η ενδιαφερόμενη χώρα»).

               (2)

               Η διαδικασία κατά των επιδοτήσεων κινήθηκε κατόπιν καταγγελίας που υποβλήθηκε στις 13 Νοεμβρίου 2009, από την εταιρεία BP Aromatics Limited NV και CEPSA Quimica SA («οι καταγγέλλοντες») που εκπροσωπούν μεγάλο ποσοστό, στην εν λόγω περίπτωση πάνω από 50 %, της συνολικής παραγωγής PTA της Ένωσης. Η καταγγελία περιείχε εκ πρώτης όψεως αποδεικτικά στοιχεία για την επιδότηση του υπό εξέταση προϊόντος καταγωγής ενδιαφερόμενης χώρας και την υλική ζημία που προέκυψε από αυτή, τα οποία θεωρήθηκαν επαρκή για την αιτιολόγηση της έναρξης της διαδικασίας.

               (3)

               Την ίδια ημέρα, η Επιτροπή ανήγγειλε με ανακοίνωση που δημοσιεύτηκε στην Επίσημη Εφημερίδα της Ευρωπαϊκής Ένωσης
                   (3) την έναρξη διαδικασίας αντιντάμπινγκ, όσον αφορά τις εισαγωγές στην Ένωση PTA καταγωγής Ταϊλάνδης. Η εν λόγω έρευνα περατώθηκε με την απόφαση 2011/32/ΕΕ της Επιτροπής (4).

               (4)

               Πριν από την έναρξη της διαδικασίας και σύμφωνα με το άρθρο 10 παράγραφος 7 του βασικού κανονισμού, η Επιτροπή ενημέρωσε την κυβέρνηση της Ταϊλάνδης ότι είχε λάβει δεόντως τεκμηριωμένη καταγγελία στην οποία διατυπωνόταν ο ισχυρισμός ότι οι επιδοτούμενες εισαγωγές PTA καταγωγής Ταϊλάνδης προκαλούσαν σοβαρή ζημία στον ενωσιακό κλάδο παραγωγής. Η κυβέρνηση της Ταϊλάνδης κλήθηκε σε διαβουλεύσεις με σκοπό να διευκρινιστεί η κατάσταση όσον αφορά το περιεχόμενο της καταγγελίας και να επιτευχθεί αμοιβαία αποδεκτή λύση. Η κυβέρνηση της Ταϊλάνδης αποδέχτηκε την προσφορά διεξαγωγής διαπραγματεύσεων και, στη συνέχεια, έλαβαν χώρα οι διαπραγματεύσεις. Κατά τη διάρκεια των διαπραγματεύσεων δεν κατέστη δυνατή η επίτευξη αμοιβαία αποδεκτής λύσης. Ωστόσο, ελήφθησαν δεόντως υπόψη οι παρατηρήσεις που διατύπωσαν οι αρχές της Ταϊλάνδης όσον αφορά τους ισχυρισμούς που διατυπώνονταν στην καταγγελία σχετικά με την έλλειψη αντισταθμισιμότητας των καθεστώτων. Στη διάρκεια των διαπραγματεύσεων, η κυβέρνηση της Ταϊλάνδης υπέβαλε παρατηρήσεις.

         1.2.   Μέρη που αφορά η διαδικασία

               (5)

               Η Επιτροπή ενημέρωσε επίσημα τους καταγγέλλοντες, άλλους γνωστούς ενωσιακούς παραγωγούς, τους γνωστούς παραγωγούς-εξαγωγείς στην Ταϊλάνδη, τους αντιπροσώπους των ενδιαφερόμενων εξαγωγικών χωρών και τους γνωστούς εισαγωγείς και χρήστες για την έναρξη της διαδικασίας. Τα ενδιαφερόμενα μέρη είχαν την ευκαιρία να γνωστοποιήσουν γραπτώς τις απόψεις τους και να ζητήσουν ακρόαση εντός της προθεσμίας που καθορίσθηκε στην ανακοίνωση για την έναρξη διαδικασίας. Δόθηκε η δυνατότητα ακρόασης σε όλα τα ενδιαφερόμενα μέρη τα οποία υπέβαλαν σχετική αίτηση και απέδειξαν ότι είχαν ιδιαίτερους λόγους να τύχουν ακρόασης.

               (6)

               Η Επιτροπή απέστειλε ερωτηματολόγια στις αρχές της χώρας εξαγωγής, στους καταγγέλλοντες, σε άλλους γνωστούς παραγωγούς της Ένωσης, στους γνωστούς παραγωγούς-εξαγωγείς στην Ταϊλάνδη και στους γνωστούς εισαγωγείς και χρήστες του υπό εξέταση προϊόντος και σε όλα τα άλλα μέρη που ζήτησαν το ερωτηματολόγιο εντός των προθεσμιών που ορίζονται στην ανακοίνωση έναρξης της διαδικασίας.

               (7)

               Στο ερωτηματολόγιο απάντησαν οι αρχές της Ταϊλάνδης, οι τρεις γνωστοί ταϊλανδοί παραγωγοί-εξαγωγείς, οι τρεις παραγωγοί της Ένωσης, ένας εισαγωγέας της Ένωσης και πέντε χρήστες της Ένωσης.

               (8)

               Η Επιτροπή αναζήτησε και επαλήθευσε όλες τις πληροφορίες που έκρινε αναγκαίες για τον προσδιορισμό της επιδότησης, της ζημίας που προέκυψε και του ενωσιακού συμφέροντος.

               (9)

               Πραγματοποιήθηκαν επισκέψεις επαλήθευσης στις εγκαταστάσεις των ακόλουθων κρατικών αρχών:
               Office of Board of Investment, Bangkok, Ταϊλάνδη

               (10)

               Πραγματοποιήθηκαν επισκέψεις επαλήθευσης στις εγκαταστάσεις των ακόλουθων εταιρειών:

                           α)

                           Παραγωγοί της Ένωσης

                                       —

                                       BP Aromatics Limited NV, Geel, Βέλγιο

                                       —

                                       CEPSA Química, SA, Madrid, Ισπανία

                                       —

                                       Lotte Chemical UK Ltd (πρώην Artenius), Wilton, Redcar, Ηνωμένο Βασίλειο

                           β)

                           Εισαγωγείς της Ένωσης

                                       —

                                       Mitsui & Co. Benelux NV, Βρυξέλλες, Βέλγιο

                           γ)

                           Χρήστες της Ένωσης

                                       —

                                       DSM Powder Coating Resins BV, Zwolle, Κάτω Χώρες

                                       —

                                       M&G Polimeri Italia SpA, Patrica (Frosinone), Ιταλία

                                       —

                                       NOVAPET SA, Barbastro (Huesca), Ισπανία

                                       —

                                       UAB NEO Group, Klaipeda, Λιθουανία

                           δ)

                           Παραγωγοί-εξαγωγείς στην Ταϊλάνδη

                                       —

                                       TPT Petrochemicals Public Company Ltd, Bangkok, Ταϊλάνδη (εφεξής «TPT»)

                                       —

                                       TPT Petrochemicals Public Company Ltd, Bangkok, Ταϊλάνδη (εφεξής «TPT»)

                                       —

                                       Indorama Petrochem Ltd, Rayong, Ταϊλάνδη (εφεξής «Indorama»)

                                       —

                                       Siam Mitsui PTA Company Ltd, Rayong, Ταϊλάνδη (εφεξής «SMPC»)

               (11)

               Επειδή αμφότερες οι εταιρείες TPT και Indorama ανήκουν στην ίδια μητρική εταιρεία, στο παρόν έγγραφο θα αναφέρονται ως ο «όμιλος Indorama».

         1.3.   Περίοδος έρευνας και εξεταζόμενη περίοδος

               (12)

               Η έρευνα σχετικά με την επιδότηση και τη ζημία κάλυψε την περίοδο από την 1η Δεκεμβρίου 2008 έως την 30ή Νοεμβρίου 2009 (η «περίοδος έρευνας» ή «ΠΕ»). Η εξέταση των συναφών τάσεων για την εκτίμηση της ζημίας κάλυψε την περίοδο από την 1η Ιανουαρίου 2006 έως το τέλος της περιόδου έρευνας (η «εξεταζόμενη περίοδος»).

         2.   ΥΠΟ ΕΞΕΤΑΣΗ ΠΡΟΪΟΝ ΚΑΙ ΟΜΟΕΙΔΕΣ ΠΡΟΪΟΝ

   2.1.   Υπό εξέταση προϊόν

               (13)

               Το υπό εξέταση προϊόν είναι το τερεφθαλικό οξύ και τα άλατά του καθαρότητας κατά βάρος 99,5 % ή περισσότερο, που υπάγεται προς το παρόν στον κωδικό ΣΟ ex 2917 36 00 («το υπό εξέταση προϊόν»).

               (14)

               Το PTA αποκτάται από τον καθαρισμό του ακατέργαστου τερεφθαλικού οξέος, το οποίο προκύπτει από την αντίδραση του παραξυλόλιου (PX) με διαλύτη και διάλυμα καταλύτη.

         2.2.   Ομοειδές προϊόν

               (15)

               Το υπό εξέταση προϊόν και το PTA που παράγεται και πωλείται στην εγχώρια αγορά της Ταϊλάνδης, καθώς και το PTA που παράγεται και πωλείται στην Ένωση από την ενωσιακό κλάδο παραγωγής διαπιστώθηκε ότι έχουν τα ίδια βασικά φυσικά και χημικά χαρακτηριστικά και χρήσεις. Συνεπώς, θεωρούνται ομοειδή προϊόντα κατά την έννοια του άρθρου 2 στοιχείο γ) του βασικού κανονισμού.

         3.   ΕΠΙΔΟΤΗΣΗ

   3.1.   Εισαγωγή

               (16)

               Με βάση τις πληροφορίες που περιέχονται στην καταγγελία και τις απαντήσεις που ελήφθησαν στο ερωτηματολόγιο της Επιτροπής, διερευνήθηκαν τα ακόλουθα προγράμματα που υποτίθεται ότι εμπλέκονται σε χορήγηση επιδοτήσεων από κυβερνητική αρχή:

                           —

                           απαλλαγή ή μείωση δασμών κατά τις εισαγωγές μηχανολογικού εξοπλισμού,

                           —

                           απαλλαγή από τον φόρο εισοδήματος εταιρειών,

                           —

                           απαλλαγή από δασμούς εισαγωγής στις πρώτες και βασικές ύλες που χρησιμοποιούνται στην κατασκευή εξαγωγικών προϊόντων,

                           —

                           διπλή έκπτωση από το φορολογητέο εισόδημα του κόστους μεταφορών, ηλεκτρισμού και νερού επί δέκα έτη από την ημερομηνία των πρώτων εσόδων από την προωθούμενη δραστηριότητα,

                           —

                           έκπτωση από το καθαρό κέρδος του 25 % του κόστους υποδομής, εγκατάστασης ή κατασκευής του έργου επιπλέον στην κανονική απόσβεση,

                           —

                           αντιστάθμιση φόρων και δασμών για τα εξαγόμενα εμπορεύματα που παράγονται στην Ταϊλάνδη.

         3.2.   Γενικά

               (17)

               Ο νόμος περί προώθησης των επενδύσεων B.E. 2544 («ΝΠΕ») παρέχει κίνητρα για την προώθηση της ανάπτυξης της οικονομίας της Ταϊλάνδης. Ο νόμος αυτός («ΝΠΕ»), για τη διαχείριση του οποίου αρμόδιο είναι το Συμβούλιο Επενδύσεων της Ταϊλάνδης («ΣΕ»), παρέχει αυτά τα οφέλη που προέρχονται από τα προγράμματα που αναφέρονται στο τμήμα 3.1 παραπάνω στο πλαίσιο των επιλέξιμων έργων. Για να υπαχθεί στις ευνοϊκές διατάξεις του ΝΠΕ, κάθε εταιρεία υποβάλλει αίτηση στο ΣΕ για την έκδοση «πιστοποιητικού προώθησης», που καθορίζει τα εμπορεύματα που πρόκειται να παραχθούν και τα παρεχόμενα οφέλη.

               (18)

               Στον «νόμο για την αντιστάθμιση φόρου και δασμών των εξαγόμενων εμπορευμάτων που παράγονται στο Βασίλειο» B.E.2524 (1981) προδιαγράφονται τα κριτήρια και οι όροι για τη συμμετοχή στο πρόγραμμα αντιστάθμισης του φόρου και των δασμών των εξαγόμενων εμπορευμάτων. Αρμόδιο για τη διαχείριση του εν λόγω προγράμματος είναι το υπουργείο Οικονομικών της Ταϊλάνδης.

               (19)

               Το σύνολο όλων των υπολογιζόμενων επιδοτήσεων για κάθε επιμέρους επιχείρηση είναι κάτω από το ελάχιστο όριο, δηλαδή λιγότερο από το 2 % κατ’ αξία. Συνεπώς, σύμφωνα με το άρθρο 14 παράγραφος 3 και το άρθρο 14 παράγραφος 5 του βασικού κανονισμού κατά των επιδοτήσεων, ακόμη και αν όλες οι εν λόγω επιδοτήσεις ήταν αντισταθμίσιμες, δεν θα μπορούσαν να επιβληθούν δασμοί κατά των επιδοτήσεων στους ταϊλανδούς εξαγωγείς. Λόγω της ελάχιστης επιδότησης δεν εξετάστηκαν τα ιδιαίτερα χαρακτηριστικά των καθεστώτων επιδότησης που αναφέρονται στην αιτιολογική σκέψη 16.

               (20)

               Ωστόσο, για λόγους σαφήνειας, παρατίθενται παρακάτω λεπτομερή στοιχεία των καθεστώτων και των αντίστοιχων ποσοστών επιδότησης για επιμέρους εταιρείες, χωρίς να προδικάζεται αν οι επιδοτήσεις θεωρούνται αντισταθμίσιμες ή όχι.

         3.3.   Ατομικά καθεστώτα

   3.3.1.   Απαλλαγή ή μείωση δασμών κατά τις εισαγωγές μηχανολογικού εξοπλισμού

   α)   Νομική βάση

               (21)

               Τα άρθρο 28 του νόμου ΝΠΕ αποτελεί τη νομική βάση για την απαλλαγή από τους δασμούς στις εισαγωγές μηχανολογικού εξοπλισμού. Σύμφωνα με το καθεστώς αυτό οι εταιρείες δικαιούνται πλήρη απαλλαγή από την πληρωμή του εισαγωγικού δασμού επί του μηχανολογικού εξοπλισμού, όπως εγκρίθηκε από το ΣΕ, υπό τον όρο ότι τέτοιου είδους μηχανολογικός εξοπλισμός συγκρίσιμος σε ποιότητα δεν παράγεται ούτε συναρμολογείται εντός της Ταϊλάνδης. Το άρθρο 29 του νόμου ΝΠΕ αποτελεί τη νομική βάση για τη μείωση κατά 50 % των εισαγωγικών δασμών επί του εισαγόμενου μηχανολογικού εξοπλισμού.

         β)   Πρακτική εφαρμογή

               (22)

               Για να επωφεληθεί από αυτό το καθεστώς, η εταιρεία πρέπει να διαθέτει πιστοποιητικό προώθησης των επενδύσεων που βεβαιώνει ότι δικαιούται τη μείωση ή απαλλαγή από εισαγωγικούς δασμούς επί του μηχανολογικού εξοπλισμού σύμφωνα με τα άρθρα 28 ή 29 του ΝΠΕ. Οι τελωνειακές υπηρεσίες θα λαμβάνουν αντίγραφο της άδειας και του επονομαζόμενου «κύριου καταλόγου μηχανικού εξοπλισμού», ο οποίος έχει προηγουμένως εγκριθεί από το ΣΕ, και κατά την εισαγωγή του μηχανολογικού εξοπλισμού θα επιτρέπουν την είσοδό του χωρίς πληρωμή του εισαγωγικού δασμού.

         γ)   Υπολογισμός του ποσού της επιδότησης

               (23)

               Το όφελος που προσπορίστηκαν οι εξαγωγείς, υπολογίστηκε με βάση το ποσό του μη καταβληθέντος απαιτητού δασμού επί των εισαγομένων κεφαλαιουχικών αγαθών, το οποίο κατανεμήθηκε σε περίοδο που αντιστοιχεί στην κανονική διάρκεια απόσβεσης των εν λόγω κεφαλαιουχικών αγαθών στον κλάδο του υπό εξέταση προϊόντος. Η περίοδος αυτή καθορίστηκε για δεκαπέντε έτη, σε συμφωνία με τις περιόδους απόσβεσης που χρησιμοποιούν οι περισσότερες εταιρείες οι οποίες παράγουν το υπό εξέταση προϊόν, τόσο στην Ταϊλάνδη όσο και στην ΕΕ. Το ποσό που υπολογίστηκε κατά τον τρόπο αυτό, το οποίο αποδίδεται στην περίοδο έρευνας, προσαρμόστηκε με την προσθήκη του τόκου που αντιστοιχεί στην περίοδο της έρευνας κατά τρόπο ώστε να καθοριστεί η συνολική αξία του οφέλους που προσπορίστηκε ο δικαιούχος δυνάμει του καθεστώτος αυτού· το εμπορικό επιτόκιο στην Ταϊλάνδη στη διάρκεια της περιόδου έρευνας θεωρήθηκε κατάλληλο. Αυτό το ποσό εν συνεχεία κατανεμήθηκε στις συνολικές πωλήσεις που πραγματοποιήθηκαν κατά την περίοδο της έρευνας.

         δ)   Συμπέρασμα

               (24)

               Ο όμιλος Indorama είχε όφελος 0,3 %, και η εταιρεία Siam Mitsui PTA Co., Ltd είχε όφελος 0,19 %.

         3.3.2.   Απαλλαγή από τον φόρο εισοδήματος εταιρειών

   α)   Νομική βάση

               (25)

               Το άρθρο 31 του ΝΠΕ αποτελεί τη νομική βάση για τη φορολογική απαλλαγή του εταιρικού εισοδήματος. Ο κανονικός φόρος εταιρικού εισοδήματος στην Ταϊλάνδη είναι 30 %.

         β)   Συμπέρασμα

               (26)

               Καμία από τις εταιρείες που αποτέλεσαν αντικείμενο της έρευνας δεν επωφελήθηκε από το καθεστώς αυτό στη διάρκεια της περιόδου έρευνας. Όλοι οι ταϊλανδοί παραγωγοί-εξαγωγείς αντιστάθμισαν τα κέρδη που προέκυψαν κατά την περίοδο της έρευνας με τις απώλειες που μετέφεραν από προγενέστερες λογιστικές περιόδους. Αυτή η πρακτική επιτρέπεται από τον κώδικα εσόδων της Ταϊλάνδης για όλες τις εταιρείες, τόσο αυτές που προωθούνται από το ΣΕ όσον και αυτές που δεν προωθούνται από το ΣΕ, και δεν αποτελεί επιδότηση. Λόγω αυτού του γεγονότος, οι εταιρείες που αποτέλεσαν αντικείμενο της έρευνας δεν χρησιμοποίησαν το καθεστώς απαλλαγής από τον φόρο εταιρικού εισοδήματος.

         3.3.3.   Διπλή έκπτωση από φορολογητέο εισόδημα του κόστους μεταφορών, ηλεκτρισμού και νερού επί δέκα έτη από την ημερομηνία του πρώτου εσόδου που προέρχεται από την προωθούμενη δραστηριότητα

   α)   Νομική βάση

               (27)

               Το άρθρο 35 παράγραφος 2 του ΝΠΕ αποτελεί τη νομική βάση για τη διπλή έκπτωση από το φορολογητέο εισόδημα του κόστους μεταφορών, ηλεκτρισμού και νερού επί δέκα έτη από την ημερομηνία του πρώτου εσόδου που προέρχεται από την προωθούμενη δραστηριότητα.

         β)   Πρακτική εφαρμογή

               (28)

               Για να επωφεληθεί από αυτό το καθεστώς, η εταιρεία πρέπει να διαθέτει πιστοποιητικό προώθησης των επενδύσεων που βεβαιώνει ότι δικαιούται τη διπλή έκπτωση από το φορολογητέο εισόδημα του κόστους μεταφοράς, ηλεκτρισμού και νερού σύμφωνα με τα άρθρα 35 παράγραφος 2 του ΝΠΕ. Εκτός από τη συνηθισμένη έκπτωση του προαναφερόμενου κόστους, οι προωθούμενες από το ΣΕ εταιρείες επιτρέπεται να αφαιρέσουν το ίδιο ποσό για δεύτερη φορά από το κέρδος τους στη φορολογική δήλωσή τους. Η εταιρεία πρέπει να συμπληρώσει ειδική στήλη στην ετήσια φορολογική δήλωσή της ειδικά για την προωθούμενη δραστηριότητα. Συνεπώς το καθαρό φορολογητέο κέρδος μειώνεται κατά το εν λόγω ποσό· ή η καθαρή απώλεια αυξάνεται κατά το εν λόγω ποσό.

         γ)   Υπολογισμός του ποσού της επιδότησης

               (29)

               Το όφελος από αυτό το καθεστώς θα πρέπει να υπολογιστεί με βάση το ποσό που αφαιρείται για δεύτερη φορά από το καθαρό κέρδος, όπως καταγράφεται στη φορολογική δήλωση στην ειδική στήλη για τις προωθούμενες δραστηριότητες. Για μη προωθούμενες δραστηριότητες το ποσό αυτό θα ήταν μέρος του καθαρού κέρδους που υπόκειται στο φόρο εταιρικού εισοδήματος, συνεπώς το 30 % αυτού του ποσού (κανονικό ποσοστό εταιρικού φόρου στην Ταϊλάνδη) αποτελεί το όφελος για τις εταιρείες. Αυτό το ποσό, εν συνεχεία, κατανεμήθηκε στις συνολικές πωλήσεις που πραγματοποιήθηκαν κατά την περίοδο της έρευνας.

         δ)   Συμπέρασμα

               (30)

               Ο όμιλος Indorama είχε όφελος 0,55 %, και η εταιρεία Siam Mitsui PTA Co., Ltd είχε όφελος 0,57 %.

         3.3.4.   Έκπτωση από το καθαρό κέρδος του 25 % του κόστους υποδομής, εγκατάστασης ή κατασκευής του έργου επιπλέον της κανονικής απόσβεσης

   α)   Νομική βάση

               (31)

               Το άρθρο 35 παράγραφος 3 του ΝΠΕ αποτελεί τη νομική βάση για το καθεστώς αυτό. Το καθεστώς επιτρέπει την έκπτωση από το καθαρό κέρδος, επιπλέον της κανονικής απόσβεσης, ενός ποσού που δεν υπερβαίνει το 25 % του κόστους εγκαταστάσεων και κατασκευής των χώρων του σχεδίου που χρησιμοποιούνται για την προωθούμενη δραστηριότητα. Ο δικαιούχος πρέπει να διεκδικήσει το όφελος αυτό εντός δέκα ετών από την ημερομηνία κατά την οποία προέκυψε το εισόδημα από την προωθούμενη δραστηριότητα.

         β)   Συμπέρασμα

               (32)

               Καμία από τις εταιρείες που αποτέλεσαν αντικείμενο της έρευνας δεν επωφελήθηκε από το καθεστώς αυτό στη διάρκεια της περιόδου έρευνας. Στις περιόδους πριν από την περίοδο έρευνας όλοι οι παραγωγοί-εξαγωγείς είτε δεν επωφελήθηκαν από το καθεστώς φορολογικής απαλλαγής εισοδήματος (αφού συμψήφιζαν τα κέρδη με τις απώλειες που είχαν συσσωρεύσει στο παρελθόν) ή είχαν μόνον απώλειες. Γι’ αυτούς τους λόγους δεν μπορούσαν να αποκτήσουν οφέλη από αυτό το καθεστώς.

         3.3.5.   Απαλλαγή από εισαγωγικούς δασμούς επί των πρώτων υλών και των βασικών υλών που χρησιμοποιούνται για την κατασκευή των εξαγόμενων προϊόντων

   α)   Νομική βάση

               (33)

               Το άρθρο 36 παράγραφος 1 του ΝΠΕ αποτελεί τη νομική βάση για το καθεστώς αυτό. Στο πλαίσιο αυτού του καθεστώτος, το ΣΕ εξουσιοδοτείται να παρέχει απαλλαγή από εισαγωγικούς δασμούς επί πρώτων υλών και βασικών υλών που χρησιμοποιούνται για την παραγωγή προϊόντων προς εξαγωγή. Εταιρείες σε κάθε ζώνη είναι επιλέξιμες για το εν λόγω καθεστώς υπό τον όρο ότι αποτελούν προωθούμενες εταιρείες.

         β)   Συμπέρασμα

               (34)

               Καμία από τις εταιρείες που αποτέλεσαν αντικείμενο της έρευνας δεν επωφελήθηκε από το καθεστώς αυτό στη διάρκεια της περιόδου έρευνας. Ο εισαγωγικός δασμός επί των κυρίων πρώτων υλών που χρησιμοποιήθηκαν για την παραγωγή του PTA είναι μηδέν. Συνεπώς, δεν υπήρχε όφελος από αυτό το καθεστώς για τους ταϊλανδούς εξαγωγείς που αποτέλεσαν αντικείμενο της έρευνας.

         3.3.6.   Αντιστάθμιση φόρων και δασμών των εξαγόμενων εμπορευμάτων που παράγονται στην Ταϊλάνδη

   α)   Νομική βάση

               (35)

               Κοινοποίηση του νόμου περί αντιστάθμισης του εξαγωγικού φόρου των εμπορευμάτων που παράγονται στο Βασίλειο 1/2547 – Ποσοστό αντιστάθμισης αποτελεί το όφελος από αυτό το καθεστώς.

         β)   Πρακτική εφαρμογή

               (36)

               Οι εταιρείες έλαβαν επιστροφή αξίας 0,38 % της αξίας FOB των εξαγόμενων εμπορευμάτων. Το όφελος υπολογίστηκε ανά εξαγωγική συναλλαγή, αλλά οι εταιρείες υποβάλλουν, συνήθως, πολλές αιτήσεις επιστροφής ταυτόχρονα. Οι εταιρείες υποβάλλουν αιτήσεις για επιστροφή των δασμών στην αρμόδια αρχή και λαμβάνουν την επιστροφή.

         γ)   Υπολογισμός του ποσού της επιδότησης

               (37)

               Το όφελος από αυτό το καθεστώς είναι το πραγματικό ποσό που επιστράφηκε και συνεπώς καταχωρίσθηκε στους λογαριασμούς της εταιρείας ως εισόδημα. Αυτό το ποσό εν συνεχεία κατανεμήθηκε στις συνολικές πωλήσεις που πραγματοποιήθηκαν κατά την περίοδο της έρευνας.

         δ)   Συμπέρασμα

               (38)

               Ο όμιλος Indorama είχε όφελος 0,36 %, και η εταιρεία Siam Mitsui PTA Co., Ltd είχε όφελος επίσης 0,36 %.

         3.4.   Ποσό επιδοτήσεων

               (39)

               Τα προσωρινά ποσά επιδοτήσεων σύμφωνα με τις διατάξεις του βασικού κανονισμού, εκφρασμένα κατ’ αξία, για τους παραγωγούς-εξαγωγείς της Ταϊλάνδης είναι:
               —   Indorama Petrochem Limited: 1,3 %
               —   TPT Petrochemical Public Company Limited: 1 %
               —   Siam Mitsui PTA Co., Ltd: 1,1 %

               (40)

               Λόγω του γεγονότος ότι η εταιρεία Indorama Petrochem Limited και η εταιρεία TPT Petrochemical Public Company Limited είναι μέρη του ίδιου ομίλου, καθορίστηκε συνεπώς για αυτές κοινό ποσοστό δασμού κατά των επιδοτήσεων. Το τελικό ποσοστό για τον όμιλο Indorama/TPT είναι 1,2 %.

                  Συνοπτικός πίνακας

                           Καθεστώς απαλλαγής ή μείωσης του εισαγωγικού δασμού επί του μηχανολογικού εξοπλισμού

                           Καθεστώς διπλής έκπτωσης από το φορολογητέο εισόδημα

                           Καθεστώς αντιστάθμισης εξαγωγικού φόρου

                           Συνολικό περιθώριο επιδότησης

                           Siam Mitsui

                           0,19 %

                           0,57 %

                           0,36 %

                           1,1 %

                           Indorama

                           0,18 %

                           0,78 %

                           0,35 %

                           1,3 %

                           TPT

                           0,47 %

                           0,23 %

                           0,36 %

                           1 %

                           Όμιλος Indorama/TPT

                           0,3 %

                           0,55 %

                           0,36 %

                           1,2 %

               (41)

               Λόγω των ελάχιστων ποσών αντισταθμίσιμων επιδοτήσεων για τους παραγωγούς-εξαγωγείς της Ταϊλάνδης, δεν θα πρέπει να επιβληθούν προσωρινά μέτρα στις εισαγωγές PTA καταγωγής Ταϊλάνδης.

         4.   ΖΗΜΙΑ, ΑΙΤΙΩΔΗΣ ΣΥΝΑΦΕΙΑ ΚΑΙ ΣΥΜΦΕΡΟΝ ΤΗΣ ΕΝΩΣΗΣ

               (42)

               Λόγω των ανωτέρω πορισμάτων όσον αφορά τις επιδοτήσεις δεν θεωρείται αναγκαίο να υποβληθεί ανάλυση σχετικά με τη ζημία, την αιτιώδη συνάφεια και το συμφέρον της Ένωσης.

         5.   ΠΕΡΑΤΩΣΗ ΤΗΣ ΔΙΑΔΙΚΑΣΙΑΣ

               (43)

               Συνεπώς, η διαδικασία θα πρέπει να περατωθεί επειδή τα ποσά αντισταθμίσιμων επιδοτήσεων για τους ταϊλανδούς παραγωγούς-εξαγωγείς είναι μικρότερα του 2 % κατ’ αξία. Τα ενδιαφερόμενα μέρη ενημερώθηκαν σχετικά και τους δόθηκε η ευκαιρία να διατυπώσουν τις παρατηρήσεις τους.

               (44)

               Όσον αφορά τις πτυχές επιδότησης υποβλήθηκαν παρατηρήσεις από την κυβέρνηση της Ταϊλάνδης («ΚτΤ») και από έναν καταγγέλλοντα.

               (45)

               Η «ΚτΤ» ισχυρίστηκε ότι τα καθεστώτα που αποτέλεσαν αντικείμενο έρευνας δεν μπορούν να θεωρηθούν ως ειδικά καθεστώτα επιδότησης, επειδή αποτελούν μέρος της πολιτικής αποκέντρωσης της χώρας, δεν εξαρτώνται από τις εξαγωγές και δεν περιορίζουν την πρόσβαση σε ορισμένους επιχειρηματικούς κλάδους ή περιοχές. Στο πλαίσιο αυτό σημειώνεται ότι από την έρευνα προέκυψε εμφανώς ότι τα καθεστώτα που αποτέλεσαν αντικείμενο της έρευνας, τα οποία χρησιμοποίησαν οι παραγωγοί-εξαγωγείς κατά την ΠΕ (απαλλαγή εισαγωγικών δασμών επί του μηχανολογικού εξοπλισμού, διπλή έκπτωση από το φορολογητέο εισόδημα, αντιστάθμιση εξαγωγικών φόρων), είναι αντισταθμιστικές επιδοτήσεις σύμφωνα με τις διατάξεις του βασικού κανονισμού κατά των επιδοτήσεων. Επομένως, οι ισχυρισμοί της ΚτΤ απορρίφθηκαν.

               (46)

               Ένας καταγγέλλων ισχυρίστηκε ότι ορισμένες από τις επιδοτήσεις, ιδίως το καθεστώς απαλλαγής από το φόρο εισοδήματος, έπρεπε να είχε κατανεμηθεί σε μικρότερο χρονικό διάστημα. Το επιχείρημα αυτό έπρεπε να απορριφθεί, επειδή κανένας από τους παραγωγούς-εξαγωγείς δεν επωφελήθηκε από το καθεστώς αυτό κατά την ΠΕ.

               (47)

               Όσον αφορά τις πτυχές ζημίας, δεν υποβλήθηκαν παρατηρήσεις από τα ενδιαφερόμενα μέρη.

               (48)

               Συνεπώς, τα σχόλια από τα ενδιαφερόμενα μέρη δεν ανατρέπουν τα ευρήματα ότι δεν χρειάζονται προστατευτικά μέτρα.

               (49)

               Με βάση τα προαναφερόμενα στοιχεία, η Επιτροπή καταλήγει στο συμπέρασμα ότι η διαδικασία κατά των επιδοτήσεων όσον αφορά τις εισαγωγές στην Ένωση καθαρού τερεφθαλικού οξέος και των αλάτων του καταγωγής Ταϊλάνδης πρέπει να περατωθεί χωρίς να επιβληθούν μέτρα κατά των επιδοτήσεων,

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο μόνο
   Περατώνεται η διαδικασία κατά επιδοτήσεων σχετικά με τις εισαγωγές τερεφθαλικού οξέος και των αλάτων του καθαρότητας κατά βάρος 99,5 % ή περισσότερο, που υπάγεται προς το παρόν στον κωδικό ΣΟ ex 2917 36 00, καταγωγής Ταϊλάνδης.

      Βρυξέλλες, 19 Ιανουαρίου 2011.

            Για την Επιτροπή

            Ο Πρόεδρος

         José Manuel BARROSO

      (1)  ΕΕ L 188 της 18.7.2009, σ. 93.

      (2)  ΕΕ C 313 της 22.12.2009, σ. 22.

      (3)  ΕΕ C 313 της 22.12.2009, σ. 17.

      (4)  Βλέπε σελίδα 22 της παρούσας Επίσημης Εφημερίδας.


title: 2011/666/ΚΕΠΠΑ: Απόφαση 2011/666/ΚΕΠΠΑ του Συμβουλίου, της 10ης Οκτωβρίου 2011 , για την τροποποίηση της απόφασης 2010/639/ΚΕΠΠΑ σχετικά με περιοριστικά μέτρα κατά της Λευκορωσίας

text:
               11.10.2011

               EL

               Επίσημη Εφημερίδα της Ευρωπαϊκής Ένωσης

               L 265/17

         ΑΠΌΦΑΣΗ 2011/666/ΚΕΠΠΑ ΤΟΥ ΣΥΜΒΟΥΛΊΟΥ
   της 10ης Οκτωβρίου 2011
   για την τροποποίηση της απόφασης 2010/639/ΚΕΠΠΑ σχετικά με περιοριστικά μέτρα κατά της Λευκορωσίας
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη συνθήκη για την Ευρωπαϊκή Ένωση, και ιδίως το άρθρο 29,
   Εκτιμώντας τα ακόλουθα:

               (1)

               Το Συμβούλιο εξέδωσε, στις 25 Οκτωβρίου 2010, την απόφαση 2010/639/ΚΕΠΠΑ σχετικά με περιοριστικά μέτρα εις βάρος ορισμένων αξιωματούχων της Λευκορωσίας. (1)

               (2)

               Σύμφωνα με την αναθεωρημένη απόφαση 2010/639/ΚΕΠΠΑ, τα περιοριστικά μέτρα παρατείνονται μέχρι τις 31 Οκτωβρίου 2012.

               (3)

               Λόγω της σοβαρότητας της κατάστασης που επικρατεί στη Λευκορωσία, πρέπει να περιληφθούν πρόσθετα μέτρα στον κατάλογο των προσώπων και οντοτήτων που υπόκεινται στα περιοριστικά μέτρα του Παραρτήματος ΙΙΙΑ της απόφασης 2010/639/ΚΕΠΠΑ.

               (4)

               Επίσης, θα πρέπει να ενημερωθούν τα στοιχεία που αφορούν ορισμένα πρόσωπα και μία οντότητα του καταλόγου του Παραρτήματος ΙΙΙΑ της απόφασης.

               (5)

               Πρέπει να προβλεφθεί παρέκκλιση από τη δέσμευση περιουσιακών στοιχείων στην απόφαση 2010/639/ΚΕΠΠΑ, προκειμένου να διασφαλισθεί ότι εταιρείες της ΕΕ δεν θα απαγορεύεται να εισπράττουν ποσά που τους οφείλονται από τις οντότητες που περιλαμβάνονται στον κατάλογο δυνάμει συμβάσεων που είχαν συναφθεί πριν από την προσθήκη των εν λόγω οντοτήτων στον κατάλογο,

               (6)

               Η απόφαση 2010/639/ΚΕΠΠΑ θα πρέπει να τροποποιηθεί αναλόγως.

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Η απόφαση 2010/639/ΚΕΠΠΑ τροποποιείται ως εξής:

               1.

               Προστίθεται η ακόλουθη παράγραφος στο άρθρο 3:
               «3.   Το άρθρο 2, παράγραφος 1, δεν εμποδίζει τα φυσικά ή νομικά πρόσωπα, τις οντότητες ή τους οργανισμούς που έχουν προστεθεί στον κατάλογο να προβαίνουν σε πληρωμές ποσών οφειλομένων δυνάμει σύμβασης η οποία είχε συναφθεί πριν από τη συμπερίληψη των προσώπων, οντοτήτων ή οργανισμών αυτών στον κατάλογο, εφόσον το οικείο κράτος μέλος έχει εξακριβώσει ότι τα ποσά δεν καταβάλλονται, άμεσα ή έμμεσα, σε φυσικό ή νομικό πρόσωπο, οντότητα ή οργανισμό που αναφέρεται στο άρθρο 2, παράγραφος 1.»

               2.

               Το άρθρο 7, παράγραφος 2 αντικαθίσταται ως εξής:
               «2.   Η απόφαση ισχύει μέχρι τις 31 Οκτωβρίου 2012 και επανεξετάζεται συνεχώς. Ανανεώνεται δε ή τροποποιείται αρμοδίως εφόσον το Συμβούλιο κρίνει ότι οι στόχοι δεν επετεύχθησαν.»

         Άρθρο 2
   Τα πρόσωπα του Παραρτήματος I της παρούσας απόφασης προστίθενται στον κατάλογο του Παραρτήματος II της απόφασης 2010/639/ΚΕΠΠΑ.
   Άρθρο 3
   Στο παράρτημα ΙΙΙΑ της απόφασης 2010/639/ΚΕΠΠΑ, τα στοιχεία για τα ακόλουθα πρόσωπα και την οντότητα αντικαθίστανται με τα αντίστοιχα στοιχεία που παρατίθενται στο παράρτημα II της παρούσας απόφασης:

               (1)

               Mazouka Siarhei

               (2)

               Bazanau, Aliaksandr Viktaravich

               (3)

               Peftiev Vladimir

               (4)

               Ipatau, Vadzim Dzmitryevich

               (5)

               Bushnaia, Natallia Uladzimirauna

               (6)

               Bushchyk, Vasil Vasilievich

               (7)

               Katsuba, Sviatlana Piatrouna

               (8)

               Kisialiova, Nadzeia Mikalaeuna

               (9)

               Padaliak, Eduard Vasilievich

               (10)

               Rakhmanava, Maryna Iurievna

               (11)

               Shchurok, Ivan Antonavich

               (12)

               Sport-Pari

               (13)

               Shadryna, Hanna Stanislavauna.

         Άρθρο 4
   Η παρούσα απόφαση αρχίζει να ισχύει κατά την ημερομηνία έκδοσής της.

      Λουξεμβούργο, 10 Οκτωβρίου 2011.

            Για το Συμβούλιο

            Η Πρόεδρος

         C. ASHTON

      (1)  ΕΕ L 280 της 26.10.2010, σ. 18.

      ΠΑΡΑΡΤΗΜΑ I

         Πρόσωπα που αναφέρονται στο άρθρο 2

                  Ονοματεπώνυμο
                  Μεταγραφή από τα λευκορωσικά
                  Μεταγραφή από τα ρωσικά

                  Ονοματεπώνυμο
                  (στα λευκορωσικά)

                  Ονοματεπώνυμο
                  (στα ρωσικά)

                  Τόπος και ημερομηνία γέννησης

                  Αξίωμα

                  1.

                  Kamisarau, Valery Mikalayevich
                  Komissarov, Valeri Nikolaevich

                  Камiсараў Валерый Мiкалаевiч

                  Комиссаров Валерий Николаевич

                  Δικαστής στο δικαστήριο της πόλης του Μινσκ. Απέρριψε (ως πρόεδρος του δικαστηρίου) τις προσφυγές κατά των καταδικαστικών αποφάσεων εις βάρος των πολιτικών ακτιβιστών και ακτιβιστών της κοινωνίας των πολιτών Dmitri Dashkevich, Eduard Lobov, Aleksandr Otroshchenkov, Dmitri Novik, Aleksandr Molchanov. Οι εν λόγω δίκες διεξήχθησαν με τρόπο που αποτέλεσε κατάφωρη παραβίαση του Κώδικα Ποινικής Δικονομίας.

                  2.

                  Stsiapurka, Uladzimir Mikhailavich
                  Stepurko, Vladimir Mikhailovich

                  Сцяпурка Уладзiмiр Мiхайлавiч

                  Степурко Владимир Михайлович

                  Δικαστής στο δικαστήριο της πόλης του Μινσκ. Απέρριψε (ως πρόεδρος του δικαστηρίου) τις προσφυγές κατά των καταδικαστικών αποφάσεων εις βάρος των πολιτικών ακτιβιστών και ακτιβιστών της κοινωνίας των πολιτών Irina Khalip, Sergei Martselev, Pavel Severinets, Dmitri Bondarenko, Dmitri Doronin, Sergei Kazakov, Vladimir Loban, Vitali Matsukevich, Evgeni Sekret και Oleg Fedorkevich. Οι εν λόγω δίκες διεξήχθησαν με τρόπο που αποτέλεσε κατάφωρη παραβίαση του Κώδικα Ποινικής Δικονομίας.

                  3.

                  Khrypach, Siarhei Fiodaravich
                  Khripach, Sergei Fiodorovich

                  Хрыпач Сяргей Фёдаравiч

                  Хрипач Сергей Федорович

                  Δικαστής στο δικαστήριο της πόλης του Μινσκ. Απέρριψε (ως πρόεδρος του δικαστηρίου) τις προσφυγές κατά των καταδικαστικών αποφάσεων εις βάρος των πρώην υποψηφίων για το προεδρικό αξίωμα Andrei Sannikov, Nikolai Statkevich, Dmitri Uss, Vladimir Nekliaev, των πολιτικών ακτιβιστών και ακτιβιστών της κοινωνίας των πολιτών Andrei Dmitriev, Ilia Vasilevich, Fiodor Mirzayanov, Oleg Gnedchik, Vladimir Yeriomenok, Andrei Pozniak, Aleksandr Klaskovski, Aleksandr Kviatkevich, Artiom Gribkov, Dmitri Bulanov και (ως πάρεδρος) των Dmitri Dashkevich, Eduard Lobov, Aleksandr Otroshchenkov, Dmitri Novik, Aleksandr Molchanov. Οι εν λόγω δίκες διεξήχθησαν με τρόπο που αποτέλεσε κατάφωρη παραβίαση του Κώδικα Ποινικής Δικονομίας.

                  4.

                  Nazaranka, Vasil Andreyevich
                  Nazarenko, Vasili Andreevich

                  Назаранка Васiль Андрэевiч

                  Назаренко Василий Андреевич

                  Δικαστής στο δικαστήριο της πόλης του Μινσκ. Απέρριψε (ως πρόεδρος του δικαστηρίου) τις προσφυγές κατά των καταδικαστικών αποφάσεων εις βάρος των πολιτικών ακτιβιστών και ακτιβιστών της κοινωνίας των πολιτών Vasili Parfenkov and (ως πάρεδρος) Dmitri Dashkevich, Eduard Lobov. Οι εν λόγω δίκες διεξήχθησαν με τρόπο που αποτέλεσε κατάφωρη παραβίαση του Κώδικα Ποινικής Δικονομίας.

                  5.

                  Kamarouskaya, Volha Paulauna
                  Komarovskaia, Olga Pavlovna

                  Камароўская Вольга Паўлаўна

                  Комаровская Ольга Павловна

                  Δικαστής στο δικαστήριο της πόλης του Μινσκ. Απέρριψε (ως πάρεδρος) τις προσφυγές κατά των καταδικαστικών αποφάσεων εις βάρος του πρώην υποψηφίου για το προεδρικό αξίωμα Andrei Sannikov, των πολιτικών ακτιβιστών και ακτιβιστών της κοινωνίας των πολιτών Irina Khalip, Sergei Martselev, Pavel Severinets, Aleksandr Otroshchenkov, Dmitri Novik, Aleksandr Molchanov, Ilia Vasilevich, Fiodor Mirzayanov, Oleg Gnedchik, Vladimir Yeriomenok, Dmitri Doronin, Sergei Kazakov, Vladimir Loban, Vitali Matsukevich, Evgeni Sekret και Oleg Fedorkevich. Οι εν λόγω δίκες διεξήχθησαν με τρόπο που αποτέλεσε κατάφωρη παραβίαση του Κώδικα Ποινικής Δικονομίας.

                  6.

                  Zaitsava, Viktoryia Henadzeuna
                  Zaitseva, Viktoria Gennadievna

                  Зайцава Вiкторыя Генадзеўна

                  Зайцева Виктория Геннадьевна

                  Δικαστής στο δικαστήριο της πόλης του Μινσκ. Απέρριψε (ως πάρεδρος) τις προσφυγές κατά των καταδικαστικών αποφάσεων εις βάρος του πρώην υποψηφίου για το προεδρικό αξίωμα Andrei Sannikov, των πολιτικών ακτιβιστών και ακτιβιστών της κοινωνίας των πολιτών Ilia Vasilevich, Fiodor Mirzayanov, Oleg Gnedchik και Vladimir Yeriomenok. Η εν λόγω δίκη διεξήχθη με τρόπο που αποτέλεσε κατάφωρη παραβίαση του Κώδικα Ποινικής Δικονομίας.

                  7.

                  Unukevich, Tamara Vasileuna
                  Vnukevich, Tamara Vasilievna

                  Унукевiч Тамара Васiлеўна

                  Внукевич Тамара Васильевна

                  Δικαστής στο δικαστήριο της πόλης του Μινσκ. Απέρριψε (ως πάρεδρος) τις προσφυγές κατά των καταδικαστικών αποφάσεων των πολιτικών ακτιβιστών και ακτιβιστών της κοινωνίας των πολιτών Irina Khalip, Sergei Martselev, Pavel Severinets. Η εν λόγω δίκη διεξήχθη με τρόπο που αποτέλεσε κατάφωρη παραβίαση του Κώδικα Ποινικής Δικονομίας.

                  8.

                  Krot, Ihar Uladzimiravich
                  Krot, Igor Vladimirovich

                  Крот Iгар Уладзiмiравiч

                  Крот Игорь Владимирович

                  Δικαστής στο δικαστήριο της πόλης του Μινσκ. Απέρριψε (ως πάρεδρος) την προσφυγή κατά της καταδικαστικής απόφασης εις βάρος του πολιτικού ακτιβιστή Vasili Parfenkov. Η εν λόγω δίκη διεξήχθη με τρόπο που αποτέλεσε κατάφωρη παραβίαση του Κώδικα Ποινικής Δικονομίας.

                  9.

                  Khrobastau, Uladzimir Ivanavich
                  Khrobostov, Vladimir Ivanovich

                  Хробастаў Уладзiмiр Iванавiч

                  Хробостов Владимир Иванович

                  Δικαστής στο δικαστήριο της πόλης του Μινσκ. Απέρριψε (ως πάρεδρος) την προσφυγή κατά της καταδικαστικής απόφασης εις βάρος του πολιτικού ακτιβιστή Vasili Parfenkov. Η εν λόγω δίκη διεξήχθη με τρόπο που αποτέλεσε κατάφωρη παραβίαση του Κώδικα Ποινικής Δικονομίας.

                  10.

                  Ihnatovich-Mishneva, Liudmila
                  Ignatovich-Mishneva, Liudmila

                  Iгнатовiч-Мiшнева Людмiла

                  Игнатович-Мишнева Людмила

                  Εισαγγελέας στο δικαστήριο της πόλης του Μίνσκ που απέρριψε την προσφυγή κατά της καταδικαστικής απόφασης εις βάρος του Dmitri Dashkevich και του Eduard Lobov, ακτιβιστών του Μετώπου Molodoi (Μετώπου Νεολαίας). Η εν λόγω δίκη διεξήχθη με τρόπο που αποτέλεσε κατάφωρη παραβίαση του Κώδικα Ποινικής Δικονομίας.

                  11.

                  Yarmalitski, Siarhei Uladzimiravich
                  Ermolitski, Sergei Vladimirovich
                  (Yermolitski, Sergei Vladimirovich)

                  Ярмалiцкi Сяргей Уладзiмiравiч

                  Ермолицкий Сергей Владимирович

                  Διευθυντής του στρατοπέδου κράτησης στο Shklov. Υπεύθυνος για την απάνθρωπη μεταχείριση των κρατουμένων και τη δίωξη του πρώην υποψηφίου για το προεδρικό αξίωμα Nikolai Statkevich, ο οποίος φυλακίσθηκε σε σχέση με τα γεγονότα της 19ης Δεκεμβρίου 2010, και άλλων κρατουμένων.

                  12.

                  Kavaliou, Aliaksandr Mikhailavich
                  Kovalev, Aleksandr Mikhailovich

                  Кавалёў Аляксандр Мiхайлавiч

                  Ковалёв Александр Михайлович

                  Διευθυντής του στρατοπέδου κράτησης στο Gorki. Υπεύθυνος για την απάνθρωπη μεταχείριση των κρατουμένων, ιδίως για τη δίωξη και τη χρήση βασανιστηρίων εις βάρος του πολιτικού ακτιβιστή Dmitri Dashkevich, ο οποίος φυλακίσθηκε σε σχέση με τις εκλογές της 19ης Δεκεμβρίου 2010 και την καταστολή της κοινωνίας των πολιτών και της δημοκρατικής αντιπολίτευσης.

                  13.

                  Paluyan, Uladzimir Mikalayevich
                  Paluyan, Vladimir Nikolaevich

                  Палуян Уладзiмiр Мiкалаевiч

                  Полуян Владимир Николаевич

                  Χωριό Nekrashevichi της επαρχίας Karelichi της περιοχής Hrodna
                  1961

                  Υπουργός αρμόδιος για την επιβολή φόρων και δασμών. Επιβλέπει τις φορολογικές αρχές οι οποίες στηρίζουν την ποινική δίωξη του Byalyatski με την επίφαση της φοροδιαφυγής. Ο Byalyatski υπερασπίσθηκε και βοήθησε όσους επλήγησαν από το κλίμα καταπίεσης που περιέβαλε τις εκλογές της 19ης Δεκεμβρίου 2010 και την καταστολή της κοινωνίας των πολιτών και της δημοκρατικής αντιπολίτευσης.

                  14.

                  Kornau, Uladzimir Uladzimiravich
                  Kornov, Vladimir Vladimirovich

                  Корнаў Уладзiмiр Уладзiмiравiч

                  Корнов Владимир Владимирович

                  Δικαστής στο δικαστήριο της πόλης του Μινσκ ο οποίος έδωσε άδεια για την απόρριψη της προσφυγής των συνηγόρων του Byalyatski. Ο Byalyatski υπερασπίσθηκε και βοήθησε όσους επλήγησαν από το κλίμα καταπίεσης που περιέβαλε τις εκλογές της 19ης Δεκεμβρίου 2010 και την καταστολή της κοινωνίας των πολιτών και της δημοκρατικής αντιπολίτευσης.

                  15.

                  Shastakou Maksim Aleksandrauvich
                  (Shastakou Maksim Aleksandravich, Shastakou Maxim Aleksandrauvich, Shastakou Maxim Aleksandravich, Shastakou Maxsim Aleksandrauvich, Shastakou Maxsim Aleksandrauvich)
                  Shestakov, Maksim Aleksandrovich

                  Шастакоў Максiм Александравiч

                  Шестаков Максим Александрович

                  Εισαγγελέας στην υπόθεση κατά του Byalyatski στο επαρχιακό δικαστήριο Pervomaiski της πόλης του Μινσκ μετά την αίτηση του Byalyatski προς το δικαστήριο όσον αφορά την κράτησή του. Ο Byalyatski υπερασπίσθηκε και βοήθησε όσους επλήγησαν από το κλίμα καταπίεσης που περιέβαλε τις εκλογές της 19ης Δεκεμβρίου 2010 και την καταστολή της κοινωνίας των πολιτών και της δημοκρατικής αντιπολίτευσης.

                  16.

                  Herasimovich Volha Ivanavna
                  (Herasimovich Volha Ivanovna)
                  Gerasimovich Olga Ivanovna

                  Герасiмовiч Вольга Иванаўна
                  (Герасiмовiч Вольга Иваноўна)

                  Герасимович Ольга Ивановна

                  Εισαγγελέας στην υπόθεση κατά του Byalyatski στο δικαστήριο της πόλης του Μινσκ μετά την αίτηση του Byalyatski προς το δικαστήριο όσον αφορά την κράτησή του. Ο Byalyatski υπερασπίσθηκε και βοήθησε όσους επλήγησαν από το κλίμα καταπίεσης που περιέβαλε τις εκλογές της 19ης Δεκεμβρίου 2010 και την καταστολή της κοινωνίας των πολιτών και της δημοκρατικής αντιπολίτευσης.

      ΠΑΡΑΡΤΗΜΑ II

         Πρόσωπα και οντότητα που αναφέρονται στο άρθρο 3

                  Ονόματα
                  Μεταγραφή λευκορωσικής γραφής
                  Μεταγραφή ρωσικής γραφής

                  Ονόματα (Λευκορωσική γραφή)

                  Ονόματα (Ρωσική γραφή)

                  Τόπος και ημερομηνία γέννησης

                  Θέση

                  1.

                  Mazouka, Kiryl Viktaravich
                  Mazovka, Kirill Viktorovich

                  Мазоўка Кiрыл Вiктаравiч

                  Мазовка Кирилл Викторович

                  Εισαγγελέας στην υπόθεση Dashkevich-Lobov. Ο Dmitri Dashkevich και ο Eduard Lobov, ακτιβιστές του Μετώπου Molodoi (Νέο Μέτωπο) καταδικάστηκαν σε πολλά έτη φυλάκισης για χουλιγκανισμό. Ο πραγματικός λόγος της καταδίκης τους ήταν ότι και οι δύο είχαν ενεργό συμμετοχή στην εκλογική εκστρατεία του Δεκεμβρίου 2010 και είχαν ταχθεί υπέρ ενός υποψηφίου της αντιπολίτευσης.

                  2.

                  Bazanau, Aliaksandr Viktaravich
                  Bazanov, Aleksandr Viktorovich

                  Базанаў Аляскандр Вiктаравiч

                  Базанов Александр Викторович

                  Καζαχστάν 26.11.1962

                  Διευθυντής στο Κέντρο πληροφοριών και ανάλυσης του Προέδρου

                  3.

                  Peftiev Vladimir
                  Peftiev Vladimir Pavlovich

                  Пефцiеў Уладзiмiр Паўлавiч

                  Пефтиев Владимир Павлович

                  Berdyansk, Zaporozhskaya Oblast, Ουκρανία. Σημερινό διαβατήριο αριθ.: MP2405942

                  Συνδέεται με τον Aliaksandr Lukashenka, τον Viktar Lukashenka και τον Dzmitry Lukashenka. Οικονομικός σύμβουλος του Προέδρου Lukashenka και είναι βασικός χρηματοδότης του καθεστώτος Lukashenka. Κατέχει την πλειοψηφία των μετοχών και είναι πρόεδρος του συμβουλίου των μετόχων της Beltechexport, μιας από τις μεγαλύτερες εταιρείες εισαγωγών/εξαγωγών αμυντικών προϊόντων της Λευκορωσίας.

                  4.

                  Ipatau, Vadzim Dzmitryevich
                  Ipatov, Vadim Dmitrievich

                  Iпатаў Вадзiм Дзмiтрыевiч

                  Ипатов Вадим Дмитриевич

                  Αντιπρόεδρος της Κεντρικής επιτροπής των εκλογών (ΚΕΕ). Ως μέλος της επιτροπής αυτής, ευθύνεται για τις παραβιάσεις των διεθνών εκλογικών κανόνων κατά τις προεδρικές εκλογές της 19ης Δεκεμβρίου 2010.

                  5.

                  Bushnaia, Natallia Uladzimirauna (Bushnaya, Natallia Uladzimirauna)
                  Bushnaia, Natalia Vladimirovna (Bushnaya, Natalya Vladimirovna)

                  Бушная Наталля Уладзiмiраўна

                  Бушная, Наталья Владимировна

                  1953, Mogilev

                  Μέλος της ΚΕΕ. Ως μέλος της επιτροπής αυτής, ευθύνεται για τις παραβιάσεις των διεθνών εκλογικών κανόνων κατά τις προεδρικές εκλογές της 19ης Δεκεμβρίου 2010.

                  6.

                  Bushchyk, Vasil Vasilievich
                  Bushchik, Vasili Vasilievich

                  Бушчык Васiль Васiльевiч

                  Бущик, Василий Васильевич

                  Μέλος της ΚΕΕ. Ως μέλος της επιτροπής αυτής, ευθύνεται για τις παραβιάσεις των διεθνών εκλογικών κανόνων κατά τις προεδρικές εκλογές της 19ης Δεκεμβρίου 2010.

                  7.

                  Katsuba, Sviatlana Piatrouna
                  Katsubo, Svetlana Petrovna

                  Кацуба Святлана Пятроўна

                  Кацубо, Светлана Петровна

                  Μέλος της ΚΕΕ. Ως μέλος της επιτροπής αυτής, ευθύνεται για τις παραβιάσεις των διεθνών εκλογικών κανόνων κατά τις προεδρικές εκλογές της 19ης Δεκεμβρίου 2010.

                  8.

                  Kisialiova, Nadzeia Mikalaeuna (Kisyaliova, Nadzeya Mikalaeuna)
                  Kiseleva, Nadezhda Nikolaevna

                  Кiсялёва Надзея Мiкалаеўна

                  Киселева, Надежда Николаевна

                  Μέλος της ΚΕΕ. Ως μέλος της επιτροπής αυτής, ευθύνεται για τις παραβιάσεις των διεθνών εκλογικών κανόνων κατά τις προεδρικές εκλογές της 19ης Δεκεμβρίου 2010.

                  9.

                  Padaliak, Eduard Vasilievich (Padalyak, Eduard Vasilyevich)
                  Podoliak, Eduard Vasilievich (Podolyak, Eduard Vasilyevich)

                  Падаляк Эдуард Васiльевiч

                  Подоляк, Эдуард Васильевич

                  Μέλος της ΚΕΕ. Ως μέλος της επιτροπής αυτής, ευθύνεται για τις παραβιάσεις των διεθνών εκλογικών κανόνων κατά τις προεδρικές εκλογές της 19ης Δεκεμβρίου 2010.

                  10.

                  Rakhmanava, Maryna Iurievna
                  Rakhmanova, Marina Iurievna

                  Рахманава Марына Юр’еўна

                  Рахманова, Марина Юрьевна

                  Μέλος της ΚΕΕ. Ως μέλος της επιτροπής αυτής, ευθύνεται για τις παραβιάσεις των διεθνών εκλογικών κανόνων κατά τις προεδρικές εκλογές της 19ης Δεκεμβρίου 2010.

                  11.

                  Shchurok, Ivan Antonavich
                  Shchurok, Ivan Antonovich

                  Шчурок Iван Антонавiч

                  Щурок, Иван Антонович

                  Μέλος της ΚΕΕ. Ως μέλος της επιτροπής αυτής, ευθύνεται για τις παραβιάσεις των διεθνών εκλογικών κανόνων κατά τις προεδρικές εκλογές της 19ης Δεκεμβρίου 2010.

                  12.

                  Sport-Pari

                  «ЗАО Спорт- пари» (оператор республиканской лотереи)

                  Οντότητα υπό τον έλεγχο του Peftiev Vladimir σε συνεργασία με τους Lukashenka και Dzmitry Aliaksandravich. Ο τελευταίος ελέγχει την αθλητική λέσχη του προέδρου, η οποία κατέχει υποχρεωτικά την κρατική πλειοψηφία των μετοχών της Sport Pari.

                  13.

                  Shadryna, Hanna Stanislavauna
                  Shadrina, Anna Stanislavovna

                  Шадрына Ганна Станiславаўнa

                  Шадрина Анна Станиславовна

                  Πρώην βοηθός αρχισυντάκτου της εφημερίδος «Sovietskaia Belarus»


title: Αποφαση της Eυρωπαϊκης Kεντρικης Tραπεζας της 22ας Απριλίου 2004 σχετικά με τη θέσπιση των λεπτομερών διατάξεων για τις μεταβιβάσεις μεριδίων κεφαλαίου της Ευρωπαϊκής Κεντρικής Τράπεζας μεταξύ των εθνικών κεντρικών τραπεζών και για την αναπροσαρμογή του καταβεβλημένου κεφαλαίου (ΕΚΤ/2004/7)

text:
               9.6.2004

               EL

               Επίσημη Εφημερίδα της Ευρωπαϊκής Ένωσης

               L 205/9

      ΑΠΟΦΑΣΗ ΤΗΣ EΥΡΩΠΑΪΚΗΣ KΕΝΤΡΙΚΗΣ TΡΑΠΕΖΑΣ

   της 22ας Απριλίου 2004
   σχετικά με τη θέσπιση των λεπτομερών διατάξεων για τις μεταβιβάσεις μεριδίων κεφαλαίου της Ευρωπαϊκής Κεντρικής Τράπεζας μεταξύ των εθνικών κεντρικών τραπεζών και για την αναπροσαρμογή του καταβεβλημένου κεφαλαίου
   (ΕΚΤ/2004/7)
   (2004/504/EK)
   ΤΟ ΔΙΟΙΚΗΤΙΚΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΚΕΝΤΡΙΚΗΣ ΤΡΑΠΕΖΑΣ,
   Έχοντας υπόψη το καταστατικό του Ευρωπαϊκού Συστήματος Κεντρικών Τραπεζών και της Ευρωπαϊκής Κεντρικής Τράπεζας, και ιδίως το άρθρο 28.5,
   Εκτιμώντας τα ακόλουθα:

               (1)

               Η αναπροσαρμογή των σταθμίσεων που αποδίδονται στις εθνικές κεντρικές τράπεζες (ΕθνΚΤ) στη διευρυμένη κλείδα κατανομής για την εγγραφή στο κεφάλαιο της Ευρωπαϊκής Κεντρικής Τράπεζας (ΕΚΤ) (εφεξής «σταθμίσεις στην κλείδα κατανομής» και «κλείδα κατανομής» αντίστοιχα), όπως προβλέπεται στην απόφαση ΕΚΤ/2004/5, της 22ας Απριλίου 2004, σχετικά με τα ποσοστά των μεριδίων συμμετοχής των εθνικών κεντρικών τραπεζών στην κλείδα κατανομής για την εγγραφή στο κεφάλαιο της Ευρωπαϊκής Κεντρικής Τράπεζας (1), απαιτεί να καθοριστούν από το διοικητικό συμβούλιο οι λεπτομερείς διατάξεις για τις μεταβιβάσεις μεριδίων κεφαλαίου μεταξύ των ΕθνΚΤ που αποτελούν μέρος του Ευρωπαϊκού Συστήματος Κεντρικών Τραπεζών (ΕΣΚΤ) στις 30 Απριλίου 2004, προκειμένου να διασφαλιστεί ότι η κατανομή των εν λόγω μεριδίων αντιστοιχεί στις πραγματοποιηθείσες αναπροσαρμογές.

               (2)

               Η Česká národní banka, η Eesti Pank, η Κεντρική Τράπεζα της Κύπρου, η Latνijas Banka, η Lietuνos bankas, η Magyar Nemzeti Bank, η Bank Ċentrali ta' Malta/Central Bank of Malta, η Narodowy Bank Polski, η Banka Sloνenije και η Národná banka Sloνenska (εφεξής «ΕθνΚΤ των χωρών που θα προσχωρήσουν») καθίστανται μέρος του ΕΣΚΤ την 1η Μαΐου 2004, πράγμα που σημαίνει ότι οι μεταβιβάσεις μεριδίων κεφαλαίου δυνάμει του άρθρου 28.5 του καταστατικού δεν έχουν εφαρμογή για τις ΕθνΚΤ των χωρών που θα προσχωρήσουν.

               (3)

               Η απόφαση ΕΚΤ/2004/6, της 22ας Απριλίου 2004, σχετικά με τη θέσπιση των αναγκαίων μέτρων για την καταβολή του κεφαλαίου της Ευρωπαϊκής Κεντρικής Τράπεζας από τις συμμετέχουσες εθνικές κεντρικές τράπεζες (2), καθορίζει πώς και σε ποια έκταση οι ΕθνΚΤ των κρατών μελών που έχουν υιοθετήσει το ευρώ (εφεξής «συμμετέχουσες ΕθνΚΤ») θα πρέπει να καταβάλουν το κεφάλαιο της ΕΚΤ, λαμβανομένης υπόψη της διευρυμένης κλείδας κατανομής. Η απόφαση ΕΚΤ/2004/10, της 23ης Απριλίου 2004, σχετικά με τη θέσπιση των αναγκαίων μέτρων για την καταβολή του κεφαλαίου της Ευρωπαϊκής Κεντρικής Τράπεζας από τις μη συμμετέχουσες εθνικές κεντρικές τράπεζες (3) καθορίζει το ποσοστό που θα πρέπει να καταβάλουν την 1η Μαΐου 2004 οι ΕθνΚΤ των κρατών μελών που την 1η Μαΐου 2004 δεν έχουν υιοθετήσει το ευρώ (εφεξής «μη συμμετέχουσες ΕθνΚΤ»), λαμβανομένης υπόψη της διευρυμένης κλείδας κατανομής.

               (4)

               Οι συμμετέχουσες ΕθνΚΤ κατέβαλαν τα μερίδια συμμετοχής τους στο εγγεγραμμένο κεφάλαιο της ΕΚΤ σύμφωνα με την απόφαση ΕΚΤ/2003/18, της 18ης Δεκεμβρίου 2003, σχετικά με τη θέσπιση των αναγκαίων μέτρων για την καταβολή του κεφαλαίου της Ευρωπαϊκής Κεντρικής Τράπεζας από τις συμμετέχουσες εθνικές κεντρικές τράπεζες (4). Λαμβανομένου υπόψη του γεγονότος αυτού, το άρθρο 2 της απόφασης ΕΚΤ/2004/6 ορίζει ότι, ανάλογα με την περίπτωση, είτε η συμμετέχουσα ΕθνΚΤ θα πρέπει να μεταβιβάσει ένα συμπληρωματικό ποσό στην ΕΚΤ είτε η ΕΚΤ θα πρέπει να μεταβιβάσει ένα ποσό στη συμμετέχουσα ΕθνΚΤ, προκειμένου να προκύψουν τα ποσά που αναγράφονται στον πίνακα του άρθρου 1 της απόφασης ΕΚΤ/2004/6. Ομοίως, η Danmarks Nationalbank, η Sνeriges Riksbank και η Bank of England κατέβαλαν τα μερίδια συμμετοχής τους στο εγγεγραμμένο κεφάλαιο της ΕΚΤ σύμφωνα με την απόφαση ΕΚΤ/2003/19, της 18ης Δεκεμβρίου 2003, σχετικά με τη θέσπιση των αναγκαίων μέτρων για την καταβολή του κεφαλαίου της Ευρωπαϊκής Κεντρικής Τράπεζας από τις μη συμμετέχουσες εθνικές κεντρικές τράπεζες (5). Λαμβανομένου υπόψη του γεγονότος αυτού, το άρθρο 2 παράγραφος 1 της απόφασης ΕΚΤ/2004/10 ορίζει ότι καθεμία από τις τρεις παραπάνω ΕθνΚΤ είτε μεταβιβάζει ένα συμπληρωματικό ποσό στην ΕΚΤ είτε λαμβάνει ένα ποσό από την ΕΚΤ, ανάλογα με την περίπτωση, προκειμένου να προκύψουν τα ποσά που αναγράφονται στον πίνακα του άρθρου 1 της απόφασης ΕΚΤ/2004/10. Το άρθρο 2 παράγραφος 2 της απόφασης ΕΚΤ/2004/10 ορίζει ότι η ΕθνΚΤ κάθε μίας από τις χώρες που θα προσχωρήσουν μεταβιβάζει στην ΕΚΤ το ποσό που αναγράφεται παραπλεύρως της επωνυμίας της στον πίνακα του άρθρου 1 της ίδιας απόφασης,

         ΑΠΟΦΑΣΙΖΕΙ:
   Άρθρο 1
   Μεταβίβαση μεριδίων κεφαλαίου
   Λαμβάνοντας υπόψη το μερίδιο συμμετοχής για το οποίο κάθε συμμετέχουσα ΕθνΚΤ, καθώς και η Danmarks Nationalbank, η Sνeriges Riksbank και η Bank of England, θα έχει εγγραφεί στο κεφάλαιο της ΕΚΤ στις 30 Απριλίου 2004 και το μερίδιο συμμετοχής για το οποίο θα εγγραφεί στο κεφάλαιο της ΕΚΤ κάθε μία από τις παραπάνω ΕθνΚΤ από την 1η Μαΐου 2004, ως συνέπεια της αναπροσαρμογής των σταθμίσεων στην κλείδα κατανομής που περιγράφονται στο άρθρο 2 της απόφασης ΕΚΤ/2004/5, οι εν λόγω ΕθνΚΤ μεταβιβάζουν μεταξύ τους μερίδια κεφαλαίου, μέσω μεταβιβάσεων προς και από την ΕΚΤ, προκειμένου να διασφαλιστεί ότι η κατανομή των μεριδίων κεφαλαίου την 1η Μαΐου 2004 αντιστοιχεί στις αναπροσαρμοσμένες σταθμίσεις. Για το σκοπό αυτό, κάθε μία από τις εν λόγω ΕθνΚΤ, δυνάμει του παρόντος άρθρου και χωρίς να απαιτούνται περαιτέρω διατυπώσεις ή ενέργειες, την 1η Μαΐου 2004 είτε μεταβιβάζει είτε λαμβάνει το μερίδιο συμμετοχής στο εγγεγραμμένο κεφάλαιο της ΕΚΤ που αναγράφεται παραπλεύρως της επωνυμίας της στην τέταρτη στήλη του πίνακα του παραρτήματος Ι της παρούσας απόφασης· το σύμβολο «+» αναφέρεται σε μερίδιο κεφαλαίου που η ΕΚΤ μεταβιβάζει στην ΕθνΚΤ και το σύμβολο «-» σε μερίδιο κεφαλαίου που η ΕθνΚΤ μεταβιβάζει στην ΕΚΤ.
   Άρθρο 2
   Αναπροσαρμογή καταβεβλημένου κεφαλαίου
   1.   Λαμβάνοντας υπόψη το ποσό του κεφαλαίου της ΕΚΤ το οποίο έχει (τυχόν) καταβάλει κάθε ΕθνΚΤ και το ποσό του κεφαλαίου της ΕΚΤ το οποίο κάθε ΕθνΚΤ καταβάλλει την 1η Μαΐου 2004 - κατά τα οριζόμενα στο άρθρο 1 της απόφασης ΕΚΤ/2004/6 όσον αφορά τις συμμετέχουσες ΕθνΚΤ και στο άρθρο 1 της απόφασης ΕΚΤ/2004/10 όσον αφορά τις μη συμμετέχουσες ΕθνΚΤ αντίστοιχα - κάθε ΕθνΚΤ, στις 3 Μαΐου 2004, είτε μεταβιβάζει είτε λαμβάνει το καθαρό ποσό (σε ευρώ) που αναγράφεται παραπλεύρως της επωνυμίας της στην τέταρτη στήλη του πίνακα του παραρτήματος ΙΙ της παρούσας απόφασης· το σύμβολο «+» αναφέρεται σε ποσό που η ΕθνΚΤ μεταβιβάζει στην ΕΚΤ και το σύμβολο «-» σε ποσό που η ΕΚΤ μεταβιβάζει στην ΕθνΚΤ.
   2.   Στις 3 Μαΐου 2004, η ΕΚΤ και οι ΕθνΚΤ που βάσει της παραγράφου 1 έχουν την υποχρέωση να μεταβιβάσουν ορισμένο ποσό, μεταβιβάζουν, ξεχωριστά, τους τόκους επί του ποσού που αντίστοιχα οφείλει η καθεμία βάσει της παραγράφου 1 και οι οποίοι αφορούν την περίοδο από την 1η Μαΐου 2004 έως τις 3 Μαΐου 2004. Οι μεταβιβάζοντες και οι αποδέκτες των παραπάνω τόκων είναι οι ίδιοι με τους μεταβιβάζοντες και τους αποδέκτες των ποσών από τα οποία προκύπτουν οι τόκοι.
   Άρθρο 3
   Γενικές διατάξεις
   1.   Οι περιγραφόμενες στο άρθρο 2 μεταβιβάσεις πραγματοποιούνται μέσω του διευρωπαϊκού αυτοματοποιημένου συστήματος ταχείας μεταφοράς κεφαλαίων σε συνεχή χρόνο (σύστημα TARGET).
   2.   Σε περίπτωση που κάποια ΕθνΚΤ στις 3 Μαΐου 2004 δεν έχει πρόσβαση στο σύστημα TARGET, η εν λόγω ΕθνΚΤ μεταβιβάζει τα ποσά που περιγράφονται στο άρθρο 2 στις 3 Μαΐου 2004 πιστώνοντας λογαριασμό τον οποίο εγκαίρως υποδεικνύει η ΕΚΤ.
   3.   Οι τόκοι που προκύπτουν δυνάμει του άρθρου 2 παράγραφος 2 υπολογίζονται σε ημερήσια βάση, με τη μέθοδο υπολογισμού του πραγματικού αριθμού των ημερολογιακών ημερών και του έτους των 360 ημερών, βάσει επιτοκίου που ισούται με το οριακό επιτόκιο, το οποίο εφαρμόζεται στην πιο πρόσφατη πράξη κύριας αναχρηματοδότησης στο πλαίσιο του ΕΣΚΤ.
   4.   Η ΕΚΤ και οι ΕθνΚΤ που σύμφωνα με το άρθρο 2 έχουν την υποχρέωση να πραγματοποιήσουν ορισμένη μεταβίβαση δίνουν, σε εύθετο χρόνο, τις απαραίτητες οδηγίες για τη δέουσα και εμπρόθεσμη εκτέλεση της μεταβίβασης αυτής.
   Άρθρο 4
   Τελική διάταξη
   Η παρούσα απόφαση αρχίζει να ισχύει στις 23 Απριλίου 2004.

      Φρανκφούρτη, 22 Απριλίου 2004.

            Ο πρόεδρος της ΕΚΤ

         Jean-Claude TRICHET

      (1)  Βλέπε σελίδα 5 της παρούσας Επίσημης Εφημερίδας.

      (2)  Βλέπε σελίδα 7 της παρούσας Επίσημης Εφημερίδας.

      (3)  Βλέπε σελίδα 19 της παρούσας Επίσημης Εφημερίδας.

      (4)  ΕΕ L 9 της 15.1.2004, σ. 29.

      (5)  ΕΕ L 9 της 15.1.2004, σ. 31.


Avis juridique important

|

32001D0900

2001/900/ΕΚ: Απόφαση του Συμβουλίου, της 10ης Δεκεμβρίου 2001, για τροποποίηση της απόφασης του Συμβουλίου 1999/733/EΚ σχετικά με τη χορήγηση συμπληρωματικής μακροοικονομικής χρηματοδοτικής συνδρομής στην πρώην Γιουγκοσλαβική Δημοκρατία της Μακεδονίας

Επίσημη Εφημερίδα αριθ. L 334 της 18/12/2001 σ. 0029 - 0029

Απόφαση του Συμβουλίουτης 10ης Δεκεμβρίου 2001για τροποποίηση της απόφασης του Συμβουλίου 1999/733/EΚ σχετικά με τη χορήγηση συμπληρωματικής μακροοικονομικής χρηματοδοτικής συνδρομής στην πρώην Γιουγκοσλαβική Δημοκρατία της Μακεδονίας(2001/900/ΕΚ)ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη συνθήκη για την ίδρυση της Ευρωπαϊκής Κοινότητας, και ιδίως το άρθρο 308,την πρόταση της Επιτροπής,τη γνώμη του Ευρωπαϊκού Κοινοβουλίου(1),Εκτιμώντας τα ακόλουθα:(1) Η απόφαση 1999/733/EΚ(2) προβλέπει τη χορήγηση συμπληρωματικής μακροοικονομικής χρηματοδοτικής συνδρομής στην πρώην Γιουγκοσλαβική Δημοκρατία της Μακεδονίας που περιλαμβάνει δάνειο ύψους 50 εκατομμυρίων ευρώ σε κεφάλαιο κατ' ανώτατο όριο και μια μη επιστρεπτέα ενίσχυση ύψους 30 εκατομμυρίων ευρώ κατ' ανώτατο όριο.(2) Η συνδρομή αυτή δεν μπόρεσε να τεθεί σε εφαρμογή έγκαιρα λόγω δυσχερειών που παρουσιάστηκαν στην επίτευξη συμφωνίας για μια νέα συμφωνία stand-by μεταξύ της πρώην Γιουγκοσλαβικής Δημοκρατίας της Μακεδονίας και του Διεθνούς Νομισματικού Ταμείου.(3) Η πρώην Γιουγκοσλαβική Δημοκρατία της Μακεδονίας είναι αποφασισμένη να συνεχίσει την πορεία οικονομικής σταθεροποίησης και μεταρρύθμισης και η χώρα εξακολουθεί να έχει ανάγκη εξωτερικής χρηματοδοτικής στήριξης, επιπλέον εκείνης που μπορεί να χορηγηθεί από τα διεθνή χρηματοδοτικά ιδρύματα.(4) Η απόφαση 1999/733/ΕΚ δεν επιτρέπει επί του παρόντος τη χορήγηση μη επιστρεπτέας ενίσχυσης μετά το έτος 2000.(5) Η Επιτροπή ζήτησε τη γνώμη της οικονομικής και δημοσιονομικής επιτροπής πριν την υποβολή της πρότασής της,ΑΠΟΦΑΣΙΖΕΙ:Άρθρο μόνοΗ απόφαση 1999/733/EΚ τροποποιείται ως εξής:1. Στο άρθρο 1 η παράγραφος 3 αντικαθίσταται από το ακόλουθο κείμενο: "3. Η μη επιστρεπτέα ενίσχυση στο πλαίσιο της συνδρομής ανέρχεται σε 48 εκατομμύρια ευρώ κατά ανώτατο όριο."2. Προστίθεται το ακόλουθο άρθρο 6: "Άρθρο 6Η παρούσα απόφαση λήγει στις 31 Δεκεμβρίου 2003."Βρυξέλλες, 10 Δεκεμβρίου 2001.Για το ΣυμβούλιοΟ ΠρόεδροςL. Michel(1) Γνώμη που διατυπώθηκε στις 29 Νοεμβρίου 2001 (δεν έχει ακόμη δημοσιευθεί στην Επίσημη Εφημερίδα).(2) ΕΕ L 294 της 16.11.1999, σ. 31.


title: Απόφαση (ΚΕΠΠΑ) 2017/298 του Συμβουλίου, της 17ης Φεβρουαρίου 2017, για την παράταση της εντολής του ειδικού εντεταλμένου της Ευρωπαϊκής Ένωσης για την Κεντρική Ασία

text:
               21.2.2017

               EL

               Επίσημη Εφημερίδα της Ευρωπαϊκής Ένωσης

               L 43/209

         ΑΠΌΦΑΣΗ (ΚΕΠΠΑ) 2017/298 ΤΟΥ ΣΥΜΒΟΥΛΊΟΥ
   της 17ης Φεβρουαρίου 2017
   για την παράταση της εντολής του ειδικού εντεταλμένου της Ευρωπαϊκής Ένωσης για την Κεντρική Ασία
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για την Ευρωπαϊκή Ένωση, και ιδίως το άρθρο 33 και το άρθρο 31 παράγραφος 2,
   Έχοντας υπόψη την πρόταση της Ύπατης Εκπροσώπου της Ένωσης για θέματα εξωτερικής πολιτικής και πολιτικής ασφαλείας,
   Εκτιμώντας τα ακόλουθα:

               (1)

               Στις 15 Απριλίου 2015 το Συμβούλιο εξέδωσε την απόφαση (ΚΕΠΠΑ) 2015/598 (1) για τον διορισμό του κ. Peter BURIAN ως ειδικού εντεταλμένου της Ευρωπαϊκής Ένωσης για την Κεντρική Ασία (ΕΕΕΕ). Η θητεία του ΕΕΕΕ λήγει στις 28 Φεβρουαρίου 2017.

               (2)

               Η εντολή του ΕΕΕΕ θα πρέπει να παραταθεί για περαιτέρω χρονικό διάστημα 16 μηνών.

               (3)

               Ο ΕΕΕΕ θα εκτελέσει την εντολή του εν μέσω μιας κατάστασης η οποία ενδέχεται να επιδεινωθεί και η οποία θα μπορούσε να εμποδίσει την επίτευξη των στόχων της εξωτερικής δράσης της Ένωσης, όπως ορίζονται στο άρθρο 21 της Συνθήκης,

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Ειδικός Εντεταλμένος της Ευρωπαϊκής Ένωσης
   Η θητεία του κ. Peter BURIAN ως ΕΕΕΕ για την Κεντρική Ασία παρατείνεται έως τις 30 Ιουνίου 2018. Το Συμβούλιο μπορεί να αποφασίσει να τερματιστεί νωρίτερα η εντολή του ΕΕΕΕ, βάσει αξιολόγησης της Επιτροπής Πολιτικής και Ασφάλειας (ΕΠΑ) και πρότασης της Ύπατης Εκπροσώπου της Ένωσης για θέματα εξωτερικής πολιτικής και πολιτικής ασφαλείας (ΥΕ).
   Άρθρο 2
   Στόχοι πολιτικής
   Η εντολή του ΕΕΕΕ βασίζεται στους στόχους πολιτικής της Ένωσης για την Κεντρική Ασία. Οι εν λόγω στόχοι περιλαμβάνουν:

               α)

               προώθηση καλών και στενών σχέσεων μεταξύ της Ένωσης και των χωρών της Κεντρικής Ασίας βάσει κοινών αξιών και συμφερόντων, όπως εκτίθενται στις αντίστοιχες συμφωνίες·

               β)

               συμβολή στην ενίσχυση της σταθερότητας και της συνεργασίας μεταξύ των χωρών της περιοχής·

               γ)

               συμβολή στην ενίσχυση της δημοκρατίας, του κράτους δικαίου, της χρηστής διακυβέρνησης και του σεβασμού των ανθρώπινων δικαιωμάτων και των θεμελιωδών ελευθεριών στην Κεντρική Ασία·

               δ)

               αντιμετώπιση σοβαρών κινδύνων, ιδίως συγκεκριμένων προβλημάτων που έχουν άμεσες συνέπειες στην Ένωση·

               ε)

               ενίσχυση της αποτελεσματικότητας και της προβολής της Ένωσης στην περιοχή, μεταξύ άλλων και μέσω ενός στενότερου συντονισμού με άλλους σχετικούς εταίρους και διεθνείς οργανισμούς, όπως ο Οργανισμός για την Ασφάλεια και τη Συνεργασία στην Ευρώπη (ΟΑΣΕ) και ο Οργανισμός Ηνωμένων Εθνών (ΟΗΕ).

         Άρθρο 3
   Εντολή
   1.   Για να επιτευχθούν οι στόχοι πολιτικής, ο ΕΕΕΕ έχει εντολή:

               α)

               να προωθεί έναν συνολικό πολιτικό συντονισμό της Ένωσης στην Κεντρική Ασία και να συμβάλλει στην εξασφάλιση της συνοχής των εξωτερικών δράσεων της Ένωσης στην περιοχή·

               β)

               να παρακολουθεί, εξ ονόματος της ΥΕ, μαζί με την Ευρωπαϊκή Υπηρεσία Εξωτερικής Δράσης (ΕΥΕΔ) και την Επιτροπή, τη διαδικασία εφαρμογής της ενωσιακής στρατηγικής για μια νέα εταιρική σχέση με την Κεντρική Ασία, η οποία θα συμπληρωθεί με σχετικά συμπεράσματα του Συμβουλίου και επακόλουθες εκθέσεις προόδου ως προς την εφαρμογή της ενωσιακής στρατηγικής στην Κεντρική Ασία, να διατυπώνει συστάσεις και να υποβάλλει εκθέσεις σε τακτική βάση στα αρμόδια όργανα του Συμβουλίου·

               γ)

               να συντρέχει το Συμβούλιο για την περαιτέρω ανάπτυξη μιας ολοκληρωμένης πολιτικής για την Κεντρική Ασία·

               δ)

               να παρακολουθεί στενά τις πολιτικές εξελίξεις στην Κεντρική Ασία, αναπτύσσοντας και διατηρώντας στενές επαφές με τις κυβερνήσεις, τα κοινοβούλια, τον δικαστικό τομέα, την κοινωνία των πολιτών και τα μέσα μαζικής ενημέρωσης·

               ε)

               να ενθαρρύνει το Καζαχστάν, την Κιργιζία, το Τατζικιστάν, το Τουρκμενιστάν και το Ουζμπεκιστάν να συνεργάζονται σε ό,τι αφορά περιφερειακά θέματα κοινού ενδιαφέροντος·

               στ)

               να αναπτύσσει κατάλληλες επαφές και συνεργασία με τους κύριους ενδιαφερόμενους φορείς της περιοχής και όλους τους αρμόδιους περιφερειακούς και διεθνείς οργανισμούς·

               ζ)

               να συμβάλλει, συνεργαζόμενος με τον ΕΕΕΕ για τα ανθρώπινα δικαιώματα, στην υλοποίηση της πολιτικής της Ένωσης για τα ανθρώπινα δικαιώματα, συμπεριλαμβανομένων των κατευθυντήριων γραμμών της Ένωσης για τα ανθρώπινα δικαιώματα, ιδίως σχετικά με τα παιδιά και τις ένοπλες συγκρούσεις, καθώς και για τη βία κατά των γυναικών και των κοριτσιών και την καταπολέμηση κάθε μορφής διακρίσεων εναντίον τους, και την πολιτική της Ένωσης σχετικά με την απόφαση 1325 (2000) του Συμβουλίου Ασφαλείας των ΗΕ για τις γυναίκες, την ειρήνη και την ασφάλεια, μεταξύ άλλων παρακολουθώντας και υποβάλλοντας εκθέσεις για τις εξελίξεις σε αυτόν τον τομέα και διατυπώνοντας σχετικές συστάσεις·

               η)

               να συμβάλλει, σε στενή συνεργασία με τον ΟΗΕ και τον ΟΑΣΕ, στην πρόληψη και την επίλυση διενέξεων, αναπτύσσοντας επαφές με τις αρχές και άλλους τοπικούς φορείς, όπως μη κυβερνητικές οργανώσεις, πολιτικά κόμματα, μειονότητες, θρησκευτικές ομάδες και τους ηγέτες τους·

               θ)

               να συντρέχει στη διατύπωση πτυχών της κοινής εξωτερικής πολιτικής και πολιτικής ασφαλείας οι οποίες σχετίζονται με την Κεντρική Ασία και αφορούν την ενεργειακή ασφάλεια, την ασφάλεια των συνόρων, την καταπολέμηση της σοβαρής εγκληματικότητας, συμπεριλαμβανομένης αυτής που συνδέεται με τα ναρκωτικά και την εμπορία ανθρώπων, καθώς και τη διαχείριση των υδάτινων πόρων, το περιβάλλον και την κλιματική αλλαγή·

               ι)

               να προωθεί την περιφερειακή ασφάλεια εντός των συνόρων της Κεντρικής Ασίας, στο πλαίσιο της μείωσης της διεθνούς παρουσίας στο Αφγανιστάν.

         2.   Ο ΕΕΕΕ υποστηρίζει το έργο της ΥΕ και διατηρεί την εποπτεία όλων των δραστηριοτήτων της Ένωσης στην περιοχή.
   Άρθρο 4
   Εκτέλεση της εντολής
   1.   Ο ΕΕΕΕ είναι υπεύθυνος για την εκτέλεση της εντολής και ενεργεί υπό την εξουσία της ΥΕ.
   2.   Η ΕΠΑ διατηρεί προνομιακή σχέση με τον ΕΕΕΕ και εξακολουθεί να αποτελεί το πρωταρχικό σημείο επαφής του ΕΕΕΕ με το Συμβούλιο. Η ΕΠΑ παρέχει στον ΕΕΕΕ στρατηγική καθοδήγηση και πολιτική κατεύθυνση στο πλαίσιο της εντολής, με την επιφύλαξη των εξουσιών της ΥΕ.
   3.   Ο ΕΕΕΕ εργάζεται σε στενό συντονισμό με την ΕΥΕΔ και τα αρμόδια τμήματά της.
   Άρθρο 5
   Χρηματοδότηση
   1.   Το ποσό δημοσιονομικής αναφοράς που προορίζεται να καλύψει τις δαπάνες που απορρέουν από την εντολή του ΕΕΕΕ για το χρονικό διάστημα από την 1η Μαρτίου 2017 έως τις 30 Ιουνίου 2018 ανέρχεται σε 1 195 000 EUR.
   2.   Η διαχείριση των δαπανών γίνεται σύμφωνα με τις διαδικασίες και τους κανόνες που ισχύουν για τον γενικό προϋπολογισμό της Ένωσης.
   3.   Η διαχείριση των δαπανών υπόκειται σε σύμβαση μεταξύ του ΕΕΕΕ και της Επιτροπής. Ο ΕΕΕΕ είναι υπόλογος στην Επιτροπή για όλες τις δαπάνες.
   Άρθρο 6
   Σύσταση και σύνθεση της ομάδας
   1.   Εντός των πλαισίων της εντολής και των αντίστοιχων διαθέσιμων οικονομικών μέσων, ο ΕΕΕΕ είναι υπεύθυνος να συγκροτήσει ομάδα. Η ομάδα θα διαθέτει την εμπειρογνωμοσύνη επί συγκεκριμένων πολιτικών θεμάτων, όπως απαιτείται βάσει της εντολής. Ο ΕΕΕΕ ενημερώνει αμέσως το Συμβούλιο και την Επιτροπή για τη σύνθεση της ομάδας.
   2.   Τα κράτη μέλη, τα θεσμικά όργανα της Ένωσης και η ΕΥΕΔ δύνανται να προτείνουν την απόσπαση προσωπικού στην υπηρεσία του ΕΕΕΕ. Οι μισθοί αυτού του αποσπασμένου προσωπικού καλύπτονται από το αποστέλλον κράτος μέλος, το αποστέλλον θεσμικό όργανο της Ένωσης ή την ΕΥΕΔ αντίστοιχα. Οι εμπειρογνώμονες που αποσπώνται από κράτη μέλη στα θεσμικά όργανα της Ένωσης ή στην ΕΥΕΔ μπορούν επίσης να τοποθετηθούν στον ΕΕΕΕ. Το συμβασιούχο διεθνές προσωπικό έχει την ιθαγένεια κράτους μέλους.
   3.   Όλο το αποσπασμένο προσωπικό τελεί υπό τη διοικητική εξουσία του αποστέλλοντος κράτους μέλους, του αποστέλλοντος θεσμικού οργάνου της Ένωσης ή της ΕΥΕΔ, αντιστοίχως, και ασκεί τα καθήκοντά του και ενεργεί προς το συμφέρον της εντολής του ΕΕΕΕ.
   4.   Το προσωπικό του ΕΕΕΕ συστεγάζεται με τις αρμόδιες υπηρεσίες της ΕΥΕΔ ή της αντιπροσωπείας της Ένωσης προκειμένου να εξασφαλιστούν η συνοχή και η συνάφεια με άλλες σχετικές δραστηριότητες.
   Άρθρο 7
   Προνόμια και ασυλίες του ΕΕΕΕ και του προσωπικού του
   Τα προνόμια, οι ασυλίες και οι λοιπές εγγυήσεις που απαιτούνται για την ολοκλήρωση και την ομαλή διεξαγωγή της αποστολής του ΕΕΕΕ και των μελών του προσωπικού του καθορίζονται, κατά περίπτωση, σε συμφωνία με τις χώρες υποδοχής. Τα κράτη μέλη και η ΕΥΕΔ παρέχουν την απαιτούμενη υποστήριξη για το σκοπό αυτό.
   Άρθρο 8
   Ασφάλεια των διαβαθμισμένων πληροφοριών της ΕΕ
   Ο ΕΕΕΕ και το προσωπικό της ομάδας του ΕΕΕΕ τηρούν τις αρχές ασφάλειας και τις στοιχειώδεις προδιαγραφές που θεσπίστηκαν με την απόφαση 2013/488/ΕΕ του Συμβουλίου (2).
   Άρθρο 9
   Πρόσβαση στις πληροφορίες και υλικοτεχνική στήριξη
   1.   Τα κράτη μέλη, η Επιτροπή, η ΕΥΕΔ και η Γενική Γραμματεία του Συμβουλίου εξασφαλίζουν στον ΕΕΕΕ την πρόσβαση σε κάθε σχετική πληροφορία.
   2.   Οι αντιπροσωπείες της Ένωσης στην περιοχή και/ή τα κράτη μέλη παρέχουν, εφόσον χρειάζεται, υλικοτεχνική στήριξη στην περιοχή.
   Άρθρο 10
   Ασφάλεια
   Σύμφωνα με την πολιτική της Ένωσης για την ασφάλεια του προσωπικού που αναπτύσσεται εκτός της Ένωσης και εκτελεί επιχειρησιακά καθήκοντα δυνάμει του τίτλου V της Συνθήκης, ο ΕΕΕΕ λαμβάνει κάθε ευλόγως εφαρμόσιμο μέτρο, με βάση την εντολή του και ανάλογα με την κατάσταση της ασφάλειας στην περιοχή ευθύνης του, για την ασφάλεια όλου του προσωπικού που τελεί υπό την άμεση αρμοδιότητα του ΕΕΕΕ, ιδίως δε:

               α)

               καταρτίζει ειδικό σχέδιο ασφάλειας, βάσει καθοδήγησης της ΕΥΕΔ, με ειδικά μέτρα ασφάλειας από υλική, οργανωτική και διαδικαστική άποψη που διέπουν τη διαχείριση της ασφάλειας κινήσεων του προσωπικού προς τη γεωγραφική περιοχή ευθύνης και εντός αυτής, καθώς και τη διαχείριση συμβάντων που αφορούν την ασφάλεια, και προνοεί για σχέδιο έκτακτης ανάγκης και σχέδιο εκκένωσης για την αποστολή·

               β)

               εξασφαλίζει ότι όλο το προσωπικό που αναπτύσσεται εκτός της Ένωσης διαθέτει ασφαλιστική κάλυψη έναντι υψηλού κινδύνου, όπως απαιτείται λόγω των συνθηκών στη γεωγραφική περιοχή ευθύνης·

               γ)

               μεριμνά ώστε όλα τα μέλη της ομάδας του που αναπτύσσονται εκτός της Ένωσης, συμπεριλαμβανομένου του προσωπικού που προσλαμβάνεται επιτόπου, να λαμβάνουν την κατάλληλη κατάρτιση όσον αφορά την ασφάλεια προτού ή μόλις φθάσουν στην περιοχή ευθύνης, με βάση τις διαβαθμίσεις κινδύνου που ορίζονται για την περιοχή αυτή από την ΕΥΕΔ·

               δ)

               μεριμνά για την εφαρμογή όλων των συμφωνημένων συστάσεων που διατυπώνονται στο πλαίσιο των τακτικών αξιολογήσεων ασφαλείας και υποβάλλει γραπτές εκθέσεις για την εφαρμογή τους και για άλλα ζητήματα ασφάλειας στο πλαίσιο της έκθεσης προόδου και της έκθεσης σχετικά με την εκτέλεση της εντολής στο Συμβούλιο, την ΥΕ και την Επιτροπή.

         Άρθρο 11
   Υποβολή εκθέσεων
   Ο ΕΕΕΕ παρέχει τακτικά προφορικές και γραπτές εκθέσεις στην ΥΕ και την ΕΠΑ. Ο ΕΕΕΕ υποβάλλει επίσης έκθεση, αν χρειαστεί, στις ομάδες εργασίας του Συμβουλίου. Οι τακτικές εκθέσεις διαβιβάζονται μέσω του δικτύου COREU. Ο ΕΕΕΕ μπορεί να υποβάλλει εκθέσεις στο Συμβούλιο Εξωτερικών Υποθέσεων. Σύμφωνα με το άρθρο 36 της Συνθήκης, ο ΕΕΕΕ μπορεί να συμμετάσχει στη συνοπτική ενημέρωση του Ευρωπαϊκού Κοινοβουλίου.
   Άρθρο 12
   Συντονισμός
   1.   Ο ΕΕΕΕ προωθεί την ενότητα, τη συνοχή και την αποτελεσματικότητα της δράσης της Ένωσης και επιδιώκει να εξασφαλίσει ότι όλα τα μέσα της Ένωσης και οι δράσεις των κρατών μελών χρησιμοποιούνται συνεκτικά προς επίτευξη των στόχων της πολιτικής της Ένωσης. Οι δραστηριότητες του ΕΕΕΕ συντονίζονται με τη σχετική γεωγραφική υπηρεσία της ΕΥΕΔ, καθώς και με την Επιτροπή. Ο ΕΕΕΕ ενημερώνει τακτικά τις αποστολές των κρατών μελών και τις αντιπροσωπείες της Ένωσης.
   2.   Στην περιοχή της αποστολής, διατηρείται στενή επαφή με τους αρχηγούς αποστολής των κρατών μελών και τους αρχηγούς των αντιπροσωπειών της Ένωσης. Αυτοί καταβάλλουν κάθε προσπάθεια προκειμένου να επικουρούν τον ΕΕΕΕ στην εκτέλεση της εντολής. Ο ΕΕΕΕ έρχεται επίσης σε επαφή επιτόπου με άλλους διεθνείς και περιφερειακούς παράγοντες.
   Άρθρο 13
   Συνδρομή σε σχέση με αξιώσεις
   Ο ΕΕΕΕ και το προσωπικό του συνδράμουν με την παροχή στοιχείων προς αντιμετώπιση τυχόν αξιώσεων και υποχρεώσεων που απορρέουν από τις εντολές προηγούμενων ΕΕΕΕ για την Κεντρική Ασία και για τους σκοπούς αυτούς παρέχουν διοικητική συνδρομή και πρόσβαση στους σχετικούς φακέλους.
   Άρθρο 14
   Επανεξέταση
   Η εφαρμογή της παρούσας απόφασης και η συνοχή της με άλλες συμβολές της Ένωσης στην περιοχή υπόκεινται σε τακτική επανεξέταση. Ο ΕΕΕΕ θα υποβάλει στο Συμβούλιο, στην ΥΕ και στην Επιτροπή έκθεση προόδου πριν από τις 30 Σεπτεμβρίου 2017 και συγκεφαλαιωτική έκθεση για την εκτέλεση της εντολής έως τις 31 Μαρτίου 2018.
   Άρθρο 15
   Έναρξη ισχύος
   Η παρούσα απόφαση αρχίζει να ισχύει από την ημερομηνία της έκδοσής της.

      Βρυξέλλες, 17 Φεβρουαρίου 2017.

            Για το Συμβούλιο

            Ο Πρόεδρος

         E. BARTOLO

      (1)  Απόφαση (ΚΕΠΠΑ) 2015/598 του Συμβουλίου, της 15ης Απριλίου 2015, για τον διορισμό ειδικού εντεταλμένου της Ευρωπαϊκής Ένωσης για την Κεντρική Ασία (ΕΕ L 99 της 16.4.2015, σ. 25).

      (2)  Απόφαση 2013/488/ΕΕ του Συμβουλίου, της 23ης Σεπτεμβρίου 2013, σχετικά με τους κανόνες ασφαλείας για την προστασία των διαβαθμισμένων πληροφοριών της ΕΕ (ΕΕ L 274 της 15.10.2013, σ. 1).